title: Seborga

text: Seborgassa on käytössä oma rahayksikkö, luigino. Luiginot ovat keräilijöiden suuresti haluamia, ja niitä onkin mahdollista ostaa Seborgasta. Nykyisin yhden luiginon arvo on kuusi Yhdysvaltain dollaria. Seborgassa myydään myös Seborgan passeja ja kansalaisuuksia. Lisäksi ruhtinaskunta on julkaissut omia postimerkkejä.


title: Seborga

text: Seborgan väkiluvun kehitys vuodesta 1861 vuoteen 2007:


title: Seborga

text: Seborgasta on matkaa Ranskan puolella sijaitsevaan Nizzaan 45 kilometriä, jossa sijaitsevalle lentoasemalle liikennöi 45 eri lentoyhtiötä. Monacosta on matkaa kuntaan 30 kilometriä.


title: Seborga

text: Ligurian rannikolla sijaitsevaan Bordigheran kaupunkiin lähtee kuudesti päivässä linja-auto. Seborgasta linja-autot lähtevät Piazza Martiri Patrioti -aukiolta ja Bordigherassa päätepysäkki on rautatieasema.


title: August Jokinen

text: August Jokinen (11. joulukuuta 1887 Sysmä – 3. elokuuta 1970 Pori) oli suomalainen kreikkalais-roomalaisen tyylin painija.


title: August Jokinen

text: Jokinen voitti ainoan arvokisamitalinsa, hopean, Wienin epävirallisissa EM-kilpailuissa 1914 sarjassa 75 kiloa. Mitali oli lähellä kuitenkin jo kaksi vuotta aikaisemmin, kun mies paini Tukholman kesäolympialaisissa 1912 neljänneksi 75 kilon sarjassa.


title: August Jokinen

text: Jokinen voitti urallaan kaksi SM-kultaa. Hän voitti 1914 alle 75 kg:n sarjan ja 1916 alle 82,5 kg:n sarjan mestaruuden.


title: August Jokinen

text: Suomessa Jokinen edusti Helsingin Jyryä. Ammatiltaan hän oli vartija. Jokinen toimi Ruotsin painijoiden valmentajana vuoden 1920 ja Suomen painijoiden valmentajana vuosina 1938–1950.


title: Barry Van Dyke

text: Barry Wayne Van Dyke (s. 31. heinäkuuta 1951 Atlanta, Georgia) on yhdysvaltalainen näyttelijä. Hän on usein näytellyt isänsä Dick Van Dyken kanssa. Hänet tunnetaan kenties parhaiten roolistaan sarjassa "", jossa hän esiintyi pääosassa isänsä kanssa. Heidän roolihahmonsa Mark (Dick) ja Steve Sloan (Barry) olivat myös isä ja poika.


title: Barry Van Dyke

text: Barry Van Dyke esiintyi ensimmäisen kerran televisiossa vuonna 1961. Hänellä oli rooli yhdessä tilannekomedia "Dick Van Dyke Show"'n jaksossa. Hän esitti Steve Sloania "Diagnoosi: Murhassa" kahdeksan tuotantokauden ajan vuosina 1993–2001 sekä ohjasi ja käsikirjoitti joitakin sarjan jaksoja. Muita sarjoja, joissa hän on esiintynyt ovat muun muassa "Lemmenlaiva", "Magnum", "A-Team", "Murhasta tuli totta" ja "Remington Steele".


title: Victor Hedman

text: Victor Erik Olof Hedman (s. 18. joulukuuta 1990 Örnsköldsvik, Ruotsi) on ruotsalainen jääkiekkoilija, pelipaikaltaan puolustaja. Hedman pelaa Tampa Bay Lightningissa, jonne hänet varattiin numerolla 2.


title: Victor Hedman

text: Hedman on örnsköldsvikiläisseura Modo Hockeyn kasvatti. Hän pelasi ensimmäiset ottelunsa aikuisten tasolla kaudella 2007–2008, jolla hän edusti Modoa 39:ssä Elitserienin runkosarjaottelussa, joissa hän teki neljä tehopistettä (kaksi maalia ja kaksi syöttöpistettä), ja viidessä pudotuspeliottelussa, joissa hän teki yhden maalin. Kaudella 2008–2009 hän pelasi 43 liigaottelua ja teki 21 tehopistettä (seitsemän maalia ja 14 syöttöpistettä), toiseksi eniten joukkueensa puolustajista Mattias Timanderin jälkeen. Elitserienin plusmiinustilastossa hän sijoittui kolmanneksi lukemalla +21.


title: Victor Hedman

text: Maaliskuussa 2009 Hedman nimettiin Elitserienin vuoden tulokkaaksi ja huhtikuussa 2009 jääkiekkotoimittajien Sveriges hockeyjournalister -järjestö nimesi hänet Ruotsin vuoden junioripelaajaksi.


title: Victor Hedman

text: Heinäkuussa 2009 Hedman teki kolmivuotisen tulokassopimuksen Tampa Bay Lightningin kanssa. Hänen kausipalkkansa oli 3,5 miljoonaa dollaria. Hän aloitti NHL:ssä jo saman vuoden syksyllä, ollessaan 18-vuotias, ja marraskuussa 2011 hän teki Lightningin kanssa viisivuotisen jatkosopimuksen. Hänen keskimääräinen kausipalkkansa on neljä miljoonaa dollaria. Syksystä 2012 vuoden 2013 alkuun Hedman pelasi NHL-kauden 2012–2013 alkua viivästyttäneen työsulun vuoksi KHL-seura Barys Astanassa. Hänet valittiin itäisen konferenssin joukkueeseen un, mutta jätti tapahtuman väliin NHL:n työsulun päätyttyä.


title: Victor Hedman

text: Hedman edusti Ruotsia kaksissa jääkiekon alle 18-vuotiaiden maailmanmestaruuskilpailuissa, 2007 ja 2008. 2007 hän oli voittamassa pronssia ja sekä 2007 että 2008 hänet nimettiin alle 18-vuotiaiden MM-kilpailujen tähdistökentälliseen. Hän pelasi myös kaksissa jääkiekon nuorten maailmanmestaruuskilpailuissa, 2008 ja 2009. Hän oli voittamassa molempina vuosina hopeaa ja 2008 hänet nimettiin nuorten MM-kilpailujen tähdistöön.


title: Victor Hedman

text: Hedman debytoi Ruotsin A-maajoukkueessa kaudella 2007–2008. Hän on pelannut jääkiekon maailmanmestaruuskilpailuissa kolmesti ja ollut voittamassa pronssia 2010 ja kultaa 2017.


title: Victor Hedman

text: Myös Victor Hedmanin vanhemmat veljet Johan ja Oscar ovat jääkiekkopuolustajia. Oscar on edustanut Elitserien/SHL-urallaan Modoa, Frölundaa ja Timråa. Hän sai NHL-varauksen, kun Washington Capitals varasi hänet numerolla 132 viidennellä kierroksella. Johan puolestaan on pelannut suurimman osan urastaan Ruotsin I-divisioonassa, joukkueinaan Örnsköldsviks SK ja Mörrums GoIS.


title: Kansainvälinen siirtolaisuusjärjestö

text: Kansainvälinen siirtolaisuusjärjestö (IOM) työskentelee ihmisläheisen ja hallitun siirtolaisuuden puolesta. Se avustaa toimillaan niin valtioita kuin siirtolaisiakin. Järjestö ei erottele siirtolaisia siirtolaisuuden syyn perusteella, vaan pyrkii auttamaan kaikkia, olivat he sitten pakolaisia tai olosuhteiden vuoksi kotiseudultaan pois siirtyneitä ihmisiä (pakkosiirtolaisuus). Kansainvälinen siirtolaisuusjärjestö ottaa huomioon kaikki erilaiset siirtolaisuuden syyt kuten taloudelliseen hyötyyn, sosiaaliseen tai kulttuuriseen kehitykseen liittyvät vaikuttimet, ja näin hyödyntää ja turvaa ihmisten oikeutta vapaaseen liikkuvuuteen.


title: Kansainvälinen siirtolaisuusjärjestö

text:
IOM:n toimintaan kuuluu kehitysyhteistyö, vapaa liikkuvuus, siirtolaisuuden kehittäminen, ja pakkosiirtolaisuuden ennaltaehkäisy. Näitä toimia se pyrkii toteuttamaan mm. kansainvälisen maahanmuuttosäädännön avulla, lobbaamalla, ohjaamalla sekä suojelemalla siirtolaisten oikeuksia, terveyttä ja sukupuolten tasapainoa. Kansainvälinen siirtolaisuusjärjestö on myös järjestänyt siirtolaisille mahdollisuuden äänestää kotimaansa vaaleissa, kuten 2004 Afganistanin vaaleissa ja 2005 Irakin vaaleissa. Kansainvälinen siirtolaisuusjärjestö toimii läheisessä yhteistyössä hallitusten, valtioiden ja kansalaisjärjestöjen kanssa.
Heinäkuussa 2016 IOM:sta tuli YK:hon "sidoksissa" oleva järjestö.


title: Kansainvälinen siirtolaisuusjärjestö

text:
Kansainvälinen siirtolaisuusjärjestö
perustettiin vuonna 1951 Euroopan hallitusten välisenä siirtolaiskomiteana (Provisional Intergovernmental Committee for the Movement of Migrants from Europe PICMME) auttamaan sodan jaloista siirtyneiden ihmisten uudelleenasuttamisessa. Toisen maailmansodan jälkeen arviolta 11 miljoonaa ihmistä oli joutunut lähtemään kotoaan; 1950-luvulla Kansainvälinen siirtolaisuusjärjestö järjesti paluukuljetuksen lähes miljoonalle kodittomalle siirtolaiselle.


title: Kansainvälinen siirtolaisuusjärjestö

text: Euroopan kasvavia työmarkkinoita silmällä pitäen järjestön luonne muuttui sodan jälkeen kotiinpaluiden järjestäjästä uusien siirtolaisten maahanmuuton hallinnoijaksi. Järjestön muuttunutta luonnetta ja mandaattia kuvastavat myös sen nimet:


title: Kansainvälinen siirtolaisuusjärjestö

text:
Myös luonnontuhot ovat
aiheuttaneet siirtolaisuutta, kuten Aasian tsunami 2004 ja Pakistanin maanjäristykset 2005 sekä taifuuni Haiyan 2014. Järjestön työsarka on kasvanut nopeasti ja suhteellisen pienestä järjestöstä on kasvanut 8 400 toimihenkilön järjestö, joka toimii yli 150 maassa.


title: Kansainvälinen siirtolaisuusjärjestö

text:
Kansainvälisen siirtolaisuusjärjestön
pääjohtajana toimii (2008-), apulaisjohtajana Laura Thompson (2009-). Järjestön toimielimiä ovat neuvosto ja hallinto; neuvostolla on korkein päätäntävalta järjestössä ja  jokaisella jäsenvaltiolla on yksi ääni. Hallinto koostuu pää- ja apulaisjohtajasta sekä muista virkamiehistä, joita neuvosto hallintoon nimittää. Hallinto vastaa järjestön hallinnollisista asioista peruskirjan asettamien sääntöjen ja neuvoston tekemien päätösten mukaisesti. Neuvosto valitsee järjestön pää- ja apulaisjohtajat viiden vuoden toimikausiksi virkoihinsa.


title: Kansainvälinen siirtolaisuusjärjestö

text: Vuonna 2013 järjestön toimeenpaneva neuvosto lakkautettiin. Neuvostoon kuului viimeisessä kokoonpanossa 33 jäsenvaltiota, jotka valittiin kahdeksi vuodeksi kerrallaan. Lakkautuspäätös oli osa vuoden 1998 peruskirjaan tehtyjä muutoksia.


title: Kansainvälinen siirtolaisuusjärjestö

text:
Kansainvälinen siirtolaisuusjärjestö saa
suurimman osan rahoituksestaan vapaaehtoisten lahjoitusten kautta. Järjestön hallinnointirahoitus tulee jäsenvaltioilta. Vuonna 2013 97 % järjestön rahoituksesta tuli vapaaehtoisista lahjoituksista; loput 3 % saatiin jäsenvaltioilta.


title: Kansainvälinen siirtolaisuusjärjestö

text: Järjestön kokonaismenot ovat kasvaneet dollaria 242,2 miljoonasta (1998) US$ 1,3 miljardiin (2013); samalla aktiivisten hankkeiden määrä on kasvanut 686:sta (1998) yli 2 600 hankkeeseen. Myös jäsenvaltioiden määrä on lisääntynyt: vuonna 1998 jäsenvaltioita oli 67, vuonna 2014 niitä oli 156.


title: Kansainvälinen siirtolaisuusjärjestö

text: Kansainvälinen siirtolaisjärjestöön on kohdistunut myös siirtolais- ja kansalaisjärjestöjen rasismin vastaista kritiikkiä siksi, että järjestö on aktiivisesti osallistunut siirtolaisten palauttamiseen, rajatarkastuksiin ja työhön siirtolaisten pidätyskeskuksissa - kaikki käytäntöjä, joita pidetään inhimillisyyden vastaisina. Kuitenkaan nämä eivät kuulu Kansainvälinen siirtolaisjärjestön toimialueeseen. Järjestö tekee kuitenkin parhaansa hylättyjen pakolaisuutta etsivien ihmisten ja viisuminsa menettäneiden statuksen tunnustamiseksi. Toimiakseen järjestyn siirtolaisuuden puolesta Kansainvälinen siirtolaisjärjestö pyrkii aktiiviseen keskusteluun siirtolaisuuden ja sen säätelyyn liittyvien ongelmien johdosta ja vapaan siirtolaisuuden puolesta.


title: Kansainvälinen siirtolaisuusjärjestö

text: Vaikka Euroopassa asuu noin 13 miljoonaa unionin ulkopuolisen maan kansalaista, ja se on siirtolaisten merkittävimpiä kohdealueita, YK:n Kansainvälinen yleissopimus siirtotyöläisten ja heidän perheenjäsentensä oikeuksista on kuitenkin vielä ratifioimatta. Se on ainoa YK:n ihmisoikeussopimuksista, jota Suomi ei ole allekirjoittanut . Yleissopimuksessa määritellään siirtolaisten perusoikeudet ilman maantieteellisiä, sukupuoleen tai ikään liittyviä rajoituksia. Euroopan maat ovat olleet haluttomia allekirjoittamaan sopimusta, koska se asettaa niin lailliset kuin laittomatkin siirtolaiset tasavertaiseen asemaan. Kansainvälinen siirtolaisuusjärjestö IOM, Kansainvälinen työjärjestö ILO, Punainen Risti, ihmisoikeus- ja kansalaisjärjestöt ovat kuitenkin aktiivisesti ajaneet sopimuksen ratifiointia.


title: Kansainvälinen siirtolaisuusjärjestö

text: Suomi on ollut IOM:n jäsenvaltio vuodesta 1991. Vuodesta 2011 lähtien IOM:n Suomen-toimisto on ollut vastuussa useista siirtolaisuuteen liittyvistä aktiviteeteista Suomessa sekä valvonut Tanskan ja Viron IOM-toimistojen toimintaa.


title: Kansainvälinen siirtolaisuusjärjestö

text: Kansainvälinen siirtolaisuusjärjestö IOM on Suomessa mukana monissa hankkeissa, jotka käsittelevät vapaaehtoista paluuta, kotoutumista, siirtolaisuutta ja kehitystä sekä ihmiskaupan vastaista työtä. IOM:n Suomen-toimiston projektit keskittyvät viidelle eri osa-alueelle:


title: Kansainvälinen siirtolaisuusjärjestö

text: IOM tarjoaa vapaaehtoisen paluun (AVRR) tukea Suomessa. Vapaaehtoisen tuetun paluun ja paluutuen ohjelma tukee Suomesta kotimaihinsa vapaaehtoisesti palaavia henkilöitä vastaamalla paluumatkan järjestelyistä. Lähtökohtana on ihmisläheinen ja palaajan tarpeet huomioiva kotiinpaluu. Vapaaehtoisen paluun tuki on tarkoitettu


title: Kansainvälinen siirtolaisuusjärjestö

text: Vapaaehtoisen paluun tuki haetaan vastaanottokeskuksen tai Maahanmuuttoviraston kautta.


title: Kansainvälinen siirtolaisuusjärjestö

text:
IOM on tehnyt vapaaehtoisia paluita vuodesta 2003 lähtien, ja vuonna 2010 se aloitti yhteistyön Suomen Maahanmuuttoviraston kanssa vapaaehtoisen paluun
vakiinnuttamiseksi Suomessa (DAVRiF). Kolmivuotinen hanke loi käytäntöjä vapaaehtoisen paluun vakiinnuttamiseksi suomalaiseen yhteiskuntaan.


title: Kansainvälinen siirtolaisuusjärjestö

text: Vuodesta 2013 lähtien IOM on voinut tarjota vapaaehtoisesti kotimaihinsa palaaville myös paluutukea, jonka tarkoituksena on edistää palaajien uudelleenkotoutumista kotimaassa. Tarkoituksena on tarjota palaajille yksilöllistä neuvontaa ja kiinnittää entistä enemmän huomiota paluun jälkeiseen aikaan, tukitoimiin ja mahdollisuuksien parantamiseen paluutuen avulla.


title: Kansainvälinen siirtolaisuusjärjestö

text: Uudelleensijoitus on usein tuntematon, mutta silti tärkeä osa kansainvälistä solidaarisuutta ja näin ollen yhteisen vastuunkannon symboli. Tavoitteena on löytää kestävä ratkaisu pakolaisille, jotka eivät voi palata kotimaahansa jatkuvan vainon takia ja jotka eivät voi asettua maahan, josta he ovat hakeneet turvapaikkaa.


title: Kansainvälinen siirtolaisuusjärjestö

text: IOM tekee yhteistyötä hallitusten ja viranomaisten, YK:n pakolaisjärjestön (UNHCR), kansalaisjärjestöjen ja muiden toimijoiden kanssa. Pelkästään viime vuosikymmenen (2000-2010) aikana IOM on auttanut  892 243 pakolaisen (186 alueelta) uudelleensijoittamisessa.


title: Kansainvälinen siirtolaisuusjärjestö

text: Kansainvälisen siirtolaisjärjestö tarjoaa Suomen kiintiöpakolaisille kulttuurishokin välttämiseksi koulutusta jo ennen saapumistaan Suomeen . Se toteutti myös Suomessa vuonna 2002 koulutettujen afganistanilaisten paluu- ja jälleenrakennusohjelman. Tavoitteena oli, että 30 afgaania lähtisi Suomesta kotimaahansa työhön. Lähtijöitä kertyi lopulta vain kuusi .


title: Kansainvälinen siirtolaisuusjärjestö

text:
Siirtolaisuus Afrikan kehittämiseksi (Migration
for Development in Africa”) eli MIDA-hanke lähestyy kansainvälistä kehitystyötä erilaisesta näkökulmasta, joka hyödyntäämuihin maihin muuttaneiden afrikkalaisten eri pätevyyksiä  lähtömaidensa kehittämisessä.Syksyllä 2008 järjestö aloitti somalialaisten paluumuutto-ohjelman, jossa Suomessa koulutetut somalialaiset terveydenhuollon ammattilaiset kouluttavat terveydenhuollon ammattilaisia Pohjois-Somaliassa.


title: Kansainvälinen siirtolaisuusjärjestö

text: IOM osallistuu myös maahanmuuttajanuorten kotoutumis- ja integraatiohankkeisiin. Vuonna 2011 alkaneen iYouth-hankkeen tavoitteena oli kehittää maahanmuuttajanuorisojärjestöjen mahdollisuuksia edistää maahanmuuttajanuorten kotouttamista sekä ehkäistä heidän syrjäytymistään.


title: Kansainvälinen siirtolaisuusjärjestö

text: Vuonna 2014 alkanut ACCESS-hanke on monikulttuurisille nuorille suunnattu hanke, joka kutsuu nuoria ideoimaan ja toimimaan aktiivisesti heille tärkeiden asioiden puolesta niin paikallisella, kansallisella kuin EU-tasollakin. Hankkeessa pyritään edistämään nuorten halukkuutta osallistua yhteiskunnalliseen ja poliittiseen keskusteluun sekä parantaa nuorille tarjottavia vaikuttamis- ja osallistumismahdollisuuksia. Tämän lisäksi tavoitteena on monikulttuuristen nuorten ja kuntien yhteistyön lisääminen päätöksenteossa sekä tietoisuuden ja verkostoitumisen lisääminen.


title: High1

text: High1 (han. 하이원) on korealainen jääkiekkoseura, joka pelaa Asia League Ice Hockey ammattilaisliigassa. Ennen kautta 2007-08, seura tunnettiin nimellä Kangwon Land.


title: High1

text: Kangwon Land liittyi liigaan kaudella 2005-06 toisena korealaisena joukkueena Anyang Hallan jälkeen. Kangwon Land selvisi liigan karsinoista molempina kausina perustamisensa jälkeen, mutta hävisi kauden 2005-06 semifinaalaissa Kokudolle ja kautena 2006-07 puolivälierissä Anyang Hallalle.


title: Epäviralliset painin Euroopan-mestaruuskilpailut 1913

text: Vuoden 1913 epäviralliset painin Euroopan-mestaruuskilpailut järjestettiin Budapestissa, Unkarissa. Budapest toimi kisapaikkakuntana jo neljännen kerran peräkkäin. Kilpailuissa painittiin pelkästään kreikkalais-roomalaisessa painissa viidessä eri sarjassa.


title: Karen Elson

text: Karen Elson (s. 14. tammikuuta 1979 Oldham, Suur-Manchester, Englanti) on brittiläinen malli, laulaja. Hän oli naimisissa The White Stripes -yhtyeen kitaristi-laulaja Jack Whiten kanssa vuosina 2005-2011.


title: Karen Elson

text: Hänen kaksoissiskonsa Kate Elson on myös tunnettu mallin urastaan.


title: Emo Philips

text: Emo Philips (oik. "Phil Soltanec") (s. 1956) on yhdysvaltalainen koomikko. Hänen huumorinsa on surrealistista, perustuu usein sanaleikkeihin ja jäljitellen lapsen tai idiootin puhetta, joka osuu kuin sattumalta huvittaviin mielleyhtymiin.


title: Rabbit Films

text: Rabbit Films on suomalainen tuotantoyhtiö, jonka ovat perustaneet Duudsoneiden Jarno Laasala, Jarno Leppälä, Jukka Hilden ja Hannu-Pekka Parviainen. He perustivat sen, jotta voisivat julkaista stunttinsa/temppunsa televisiossa. Rabbit Filmsin tuottamat ensimmäiset Duudsonit-jaksot nähtiin MoonTV:llä 2000-luvun alussa. Yhtiön toimitusjohtajana on toiminut syyskuusta 2014 lähtien Olli Suominen.


title: Rabbit Films

text: Rabbit Films vastaa Madventures ja Kill Arman -ohjelmien kansainvälisestä levityksestä. Lisäksi Rabbit Films toimi Biisonimafia-sarjan vastaavana tuottajana, sekä Kingissä.


title: Rabbit Films

text: Rabbit Filmsissä työskentelee yli 60 työntekijää Suomessa ja seitsemän Yhdysvalloissa.


title: Rabbit Films

text: MoonTV:llä harjoittelijana työskennellyt Jarno Laasala perusti Rabbit Filmsin vuonna 2000 Duudsonien stunt-videoita varten. Laasala työskenteli yhtiön toimitusjohtajana vuoteen 2014 asti, jolloin tilalle palkattiin tv-kanava Nelosen johtaja Olli Suominen. Syynä oli Jukka Hildénin ja Laasalan halu laajentaa yhtiön toimintaa Yhdysvaltoihin. Vuonna 2013 yhtiön luovana johtajana aloitti Tuomas Summanen.


title: Rabbit Films

text: Summasen aloittaessa yhtiön kaikki tuotannot liittyivät vielä Duudsoneihin. Suomisen ja Summasen aikana Rabbit Films alkoi kasvaa kotimaisen tv-alan suurtoimijaksi. Samalla Aku Hirviniemestä, joka oli työskennellyt aiemmin Summasen kanssa Putouksessa, tuli tuotantoyhtiön ohjelmien vakiokasvo.


title: Rabbit Films

text: Helmikuussa 2015 Rabbit Films avasi toimiston Los Angelesissa. Yhtiön Yhdysvaltojen toimintaa johtaa Jukka Hildén.


title: Pyhäjoki (täsmennyssivu)

text: Pyhäjoki voi tarkoittaa muiden muassa seuraavia:


title: Joe Bar Team

text: Joe Bar Team on ranskalainen moottoripyöräilijöistä kertova sarjakuva, jonka ensinumero julkaistiin 1990. Sarjassa hahmot kokevat kaikenlaisia tilanteita ja seikkailuja, joita moottoripyöräilijät kokevat päivittäin. Sarjakuvaa alun perin julkaisi Vents d'Ouest. Sarjakuvan loivat Christian Debarre ja Stéphane Deteindre, joka myös loi kolme uutta nuorempaa hahmoa sarjakuvaan.


title: Joe Bar Team

text: Hahmojen seikkailut alun perin ajoittuivat vuoden 1975 Pariisiin, mutta sittemmin heidän moottoripyöränsä vaihdettiin uudempiin malleihin.


title: Joe Bar Team

text:
Kaiken kaikkiaan Joe Bar Teamia on julkaistu kuusi sarjakuva-albumia ja yksi erikoisjulkaisu. Ensimmäisen ja viidennen julkaisi Debarre, loput neljä sarjakuvaa julkaisi Deteindre. Suomeksi on julkaistu kaksi albumia.
"Mukana ensimmäisestä sarjakuvasta"


title: Joe Bar Team

text: "Toisessa sarjakuvassa ensimmäistä kertaa esiintyneet hahmot:"


title: Mikojan-Gurevitš MiG-105

text: Mikojan-Gurevitš MiG-105 ”Spiral” oli neuvostoliittolainen hanke rakentaa maata kiertävälle radalle laukaistava avaruuslentokone. Alun perin suunnitelma oli vastata Yhdysvaltojen sotilaalliseen X-20 Dyna-Soar -avaruushankkeeseen. Hanke on saattanut vaikuttaa suunniteltuihin nostavaan runkoon liittyviin tutkimuksiin, joita NASA:n Edwardsin lentotukikohdassa toimiva Dryden Flight Research Center on suorittanut. Hankkeen lempinimi oli ”Lapot” () koneen nokan muodon vuoksi.


title: Mikojan-Gurevitš MiG-105

text: Hanke tunnettiin myös nimellä EPOS (venäjän sanoista "kokeellinen avaruusmatkustajalentokone"). Työt hankkeen parissa alkoivat vuonna 1965, kaksi vuotta Dyno-Soar -hankkeen peruuttamisen jälkeen, ja sen johtajana toimi Gleb Lozino-Lozinsky. Hanke keskeytettiin vuonna 1969, mutta elvytettiin nopeasti 1974 vastauksena Yhdysvaltojen sukkulaohjelmalle. Aluksella tehtiin ensimmäinen vapaalentokoe alle äänennopeudella vuonna 1976, laukaisu tapahtui aluksen omien moottorien avulla vanhalta maakentältä Moskovan lähellä. Lentäjä A. G. Festovets lensi aluksella Ramenskojen lentoasemalle 30 kilometrin päähän. Kaiken kaikkiaan koelentoja tehtiin satunnaisesti vuoteen 1978 mennessä yhteensä kahdeksan. Kun päätös jatkaa Buran-hankkeen parissa saatiin aikaan, Spiral-hanke lopetettiin välittömästi, ilman että alusta oltiin kertaakaan lennetty avaruudessa. Jäljellä oleva Spiral on näytteillä Moninon ilmailumuseossa.


title: Mikojan-Gurevitš MiG-105

text: Vaikka Spiralilla ja Dyna-Soarilla oli sama perustehtävä, ne erosivat toisistaan merkittävästi.


title: Mikojan-Gurevitš MiG-105

text: Dyna-Soar oli tarkoitettu laukaistavaksi kiertoradalle perinteisesti kantoraketin, kuten Titan III-C:n tai Saturn I:n kärjessä. Neuvostoinsinöörit päättivät puolestaan käyttää järjestelmää, jossa Spiral matkaa isomman normaalin lentokoneen päällä äänennopeudella ja irtoaa sitten lentämään nestepolttomoottoriensa avulla avaruuteen. Suunnitelma oli samankaltainen kuin amerikkalaisten D-21 Tagboard -tiedustelulennokkissa soveltama, jossa Tagaboard laukaistiin A-12 Oxcartin päältä. Tupolevin suunnittelutoimisto OKB-156:n piti rakentaa emoalus, jossa oli tarkoitus hyödyntää Tu-144 -yliäänikoneen ja Suhoi T-4 -pommikoneen tekniikkaa, mutta aluksen kehitys jäi suunnitelmatasolle. Amerikkalaiset suunnittelivat 1990-luvulla luultavasti samankaltaisen aluksen ja lensivät sillä salaisessa Blackstar-ohjelmassaan.


title: Mikojan-Gurevitš MiG-105

text:
Dyna-Soariin suunniteltiin kiinteät delttasiivet. Spiralin tunnusmerkki olivat sen uudenaikaiset, säädeltävät ja muotoaan muuttavat siivet. Laukaisun aikana ja maahan palatessa siivet olivat pystyssä koneen runkoa vasten 60 asteen kulmassa toimien vakauttimina. Irtauduttuessa emoaluksesta ohjaaja aktivoi ohjaimet, jotka laskivat siivet vaakatasoon antamaan koneelle paremmat lento-ominaisuudet.
Spiralin laskeutuminen oli hallittua ja alus pystyi tekemään käännöksen laskeutumisen helpottamiseksi. Tasainten alle oli asetettu yksi Koliesov-suihkumoottori lähtöä varten. Suutin oli lähtöjen ja laskeutumisen aikana suojattuna luukun takana, joka pystyttiin avamaan, kun haluttiin päästä äänennopeuteen. Dyna-Soar kykeni käyttämään moottoriaan vain kerran, lähdön aikana, ja palatessaan aluksen oli tarkoitus laskeutua liitämällä ilman kunnon ohjausta. Asiakirjojen mukaan alus olisi voinut käyttää pakorakettiaan, LGM-30 Minutemanin kolmivaiheista rakettia, ja tekemään laskeutumisen uusimisen tarvittaessa. Spiralissa oli nostava runko, Dyno-Soar oli enemmän tavallisen lentokeen tai liitokoneen tapainen.
Dyna-Soarin lämpökilpi oli tehty suuria lämpötiloja kestävistä materiaaleista kuten niobiumista, molybdeenista, volframista ja nikkelipohjaisesta René 41:sta. Spiralia suojasi neuvostoliittolaisten vaaka-laattahaarniskaksi kutsuma, yksittäisistä metallilaatoista, jotka roikkuivat laskeutumisen aiheuttaman lämpölaajenemisen kestävien nivelletyjen keraamisten laakereiden varassa. Tätä tapaa testattiin useiden BOR-alusten (ven. ”miehittämätön kiertoradan rakettilentokone”) avulla.


title: Mikojan-Gurevitš MiG-105

text: Missä tahansa lennon vaiheessa sattuneessa hätätilanteessa Spiralin ohjaamo saattoi eriytyä aluksesta ja laskeutua avaruuskapselin tavoin laskuvarjolla maahan. Samankaltaisen pelastuskapselin oli tarkoitus olla osa Dyna-Soaria. Erona neuvostoliittolaisiin amerikkalaiset suunnittelivat lisäävänsä mahdollisuuden laukaista kiinteällä ajoaineella toimivalla raketilla koko alus irti tuhoutuvasta kantoraketista, jolloin miehistön lisäksi pelastuisi myös itse alus.


title: Mikojan-Gurevitš MiG-105

text: Nykyaikaisen sukkulan tavoin Dyno-Soariin suunniteltiin pieni tavaratila paineistetun ohjaamon taakse. Tavaratilaa saattoi käyttää laukaistaessa pieniä satelliitteja, tarkkailulaitteita, aseita tai siinä voitiin jopa kuljettaa ylimääräistä miehistön jäsentä erillisessä, irrotettavassa ohjaamossa. Spiral suunniteltiin kuljettamaan vain lentäjää. Ylimääräinen rahtitila kului suihkumoottoriin ja polttoainetankkeihin.


title: Mikojan-Gurevitš MiG-105

text: Molemmat alukset suunniteltiin laskeutumaan jalaksille. Dyna-Soarissa jalakset olivat normaalisti rungon alaosassa. Spiralissa jalakset työntyivät ulos rungon yläosasta hieman siipien yläpuolelta. Tämä epätavallinen ratkaisu vaikeutti aluksen laskeutumista.


title: Mikojan-Gurevitš MiG-105

text: Spiralin lentämisen tehtäväkseen saanut kosmonauttiryhmä muodostettiin 1960-luvun alussa. Ryhmässä tapahtui monia muutoksia, kunnes se viimein hajautettiin lopullisesti muihin tehtäviin. Tunnettuja lentäjiä olivat:


title: Mikojan-Gurevitš MiG-105

text: German Titov, Neuvostoliiton toinen avaruuteen lähettämä kosmonautti (Vostok 2).


title: Mikojan-Gurevitš MiG-105

text: A. G. Festovets, koelensi suurimman osan aluksella tehdyistä koelennoista.


title: Mikojan-Gurevitš MiG-105

text:
Vaikka Spiral ei edennytkään laukaisuun asti, huhuttiin, että suunnitelmaa uudistettiin ja laajennettiin, jotta saataisiin kehitettyä miehitetty avaruushävittäjä, ”Uragan” () 1980-luvun puolella. Aluksen oli tarkoitus käyttää lähdössään ukrainalaista Zenit-kantorakettia. Alus olisi voinut häiritä ja tuhota Yhdysvaltain sotilaallisia avaruussukkuloita. Aluksen aseistukseen olisi kuulunut avaruudessa laukaistavia ohjuksia.
On epätodennäköistä, että tällaisen avaruuslentokoneen prototyyppi olisi lentänyt. Huhutaan, että Neuvostoliiton ilmavoimilla oli kaksi kosmonauttiryhmää, joista ensimmäisessä oli kuusi ja toisessa ainakin kolme lentäjää, jotka olisivat olleet koulutettu lentämään tätä laitetta. Tämä tarina on voinut syntyä Yhdysvaltain ilmavoimien Daedalus-astronauttien tarinan rinnakkaisversioksi.


title: Mikojan-Gurevitš MiG-105

text:
Tiedoksi väitetty epäilys, että avaruussukkula voitaisiin ampua alas, herätti aikanaan Yhdysvaltain puolustusministeriössä hämmennystä ja aiheutti monia eri mielikuvia kuvatusta aluksesta neuvostoliittolaisten avaruudessa. Tällainen yleensä lisää vastaavien sotilaallisten kehitysohjelmien budjettirahoitusta, joten keskustelu on ymmärrettävissä.
NASA:n Challenger-sukkulan tuhoutuminen vuoden 1986 laukaisussa muutti NASA:n suuntautumista ja johti siihen, että puolustusministeriö keskeytti sotilaallisen sukkulan kehittelyhankkeet, mukaan lukien Vandenbergin lentotukikohdan sukkulalaukaisukeskuksen rakentamistyöt.


title: Mikojan-Gurevitš MiG-105

text: Neuvostoliitolla ei ollut syytä eikä ilmeisesti rahoitusta oman sotilassukkulaohjelmansa toteuttamiseen. Venäläiset ovat kieltäneet tällaisen avaruusaluksen kehittämisen. He ovat herättäneet ajatuksen, että neuvostoliittolainen ”avaruushävittäjä” saattoi olla vain osa juonta koettaa saada painostettua amerikkalaisia harkitsemaan uudestaan sukkula-ohjelmaansa. Ei ole tiedossa, että yhtäkään Uragan-aluksen osaa olisi olemassakaan.


title: Noch

text: Noch on saksalainen pienoisrautatietarvikkeita valmistava ja maahantuova yritys. Sen valikoimassa on yli 1000 tuotetta. Ne kattavat G-koon (1:22,5 asteikko), H0-koon (1:87), N-koon (1:160) ja Z-koon (1:220).


title: Noch

text: Vuonna 1911 Oswald Noch alkoi valmistaa pienoisrautatieleikkikaluja Glauchaun kylässä. Hänen liiketoimintansa kasvoi, kunnes toisen maailmansodan jälkeen DDR:n hallitus kansallisti hänen yrityksensä.


title: Noch

text: Hänen poikansa, Erich Noch, päätti muuttaa Länsi-Saksaan ja aloittaa alusta. Vuonna 1957 hän jatkoi isänsä työtä Wangenissa.


title: Renkaita vedessä

text: Renkaita vedessä ("Kings Row") on vuonna 1942 julkaistu draamaelokuva, jonka on ohjannut Sam Wood. Tarina kertoo aikuisiksi kasvavista nuorista, jotka asuvat pienessä kaupungissa ja joilla on synkkiä salaisuuksia ja traagisia kokemuksia.


title: Renkaita vedessä

text: Elokuva teki Ronald Reaganin aikaisesta näyttelijänurasta merkittävän. Elokuva perustuu Henry Bellamannin bestseller-romaaniin. Muissa osissa ovat Ann Sheridan, Robert Cummings, Betty Field, Charles Coburn ja Claude Rains.


title: Love in a Million Shades (kappale)

text: Love in a Million Shades on Hanna Pakarisen neljännen sooloalbumin, "Love In A Million Shades", kolmas single.


title: Love in a Million Shades (kappale)

text: Kappaleen on säveltänyt Lasse Kurki. Kappale on Kielletty hedelmä -elokuvan tunnuskappale.


title: Love in a Million Shades (kappale)

text: Love In A Million Shades-singlen musiikkivideo nähtiin ensinäytössä 25. tammikuuta 2009 Musiikki-tv:n lähetyksessä. Video sisältää kohtauksia elokuvasta Kielletty hedelmä ja videolla on mukana Hanna-faneja näkyvissä rooleissa. Videon ohjasi Jukka Salo.


title: Starkin ilmiö

text: Starkin ilmiössä atomin energiaspektri jakaantuu ulkoisen sähkökentän vaikutuksesta useampaan osaan. Starkin ilmiön löysi saksalainen fyysikko Johannes Stark vuonna 1913 ja ilmiö nimettiin hänen mukaansa. Starkin ilmiö on sähköisesti analoginen Zeemanin ilmiölle. Starkin ilmiötä ei voida selittää klassisen fysiikan teorioilla, vaan se ymmärretään vain kvanttimekaanisena ilmiönä.


title: Starkin ilmiö

text: Lineaarisessa Starkin ilmiössä atomin emittoima energiaspektri on verrannollinen sähkökentän ensimmäiseen potenssiin. Sitä vastoin neliöllisessä Starkin ilmiössä energiaspektri on verrannollinen sähkökentän neliöön.


title: Liljakukko

text:
Liljakukko ("Lilioceris lilii") on lehtikuoriaisten heimoon kuuluva kovakuoriainen. Liljakukko on alun perin lähtöisin Aasiasta ja Keski-Euroopasta, mutta viime vuosina se on levinnyt Suomessa etelästä pohjoiseen päin. Suomessa liljakukosta on tehty ensimmäinen havainto Kirkkonummen Jorvaksessa vuonna 1944, jossa se oli esiintynyt ainakin kolme vuotta aikaisemmin.
Liljakukko syö liljakasvien ("Liliaceae") heimoon kuuluvia kasveja erityisesti liljojen ("Lilium") ja pikarililjojen ("Fritillaria") lehtiä ja muita osia.
Aikuinen liljakukko on pääväriltään kirkkaanpunainen ja rakenteeltaan pitkänomainen ja pituudeltaan noin 6–7 mm. Aikuisen pää, raajat ja tuntosarvet ovat mustat. Liljakukon munat ovat pieniä ja mustia ja toukat pitkänomaisia ja oranssinpunaisia. Liljakukon sukulainen on kielokukko ("Lilioceris merdicera"), jotka voi helposti sekoittaa keskenään. Helpoiten lajit erottaa toisistaan siitä, että liljakukolla on mustat jalat ja kielokukolla punaiset.
Kesällä liljakukon toukkia ja aikuisia voi torjua manuaalisen torjunnan lisäksi pyretriini- ja pyretroidipohjaisilla ruiskutteilla. Yhdistyneessä kuningaskunnassa on ollut puutarhojen koristekasvien kovakuoriaisten torjuntaan saatavilla bifentriinia, tiaklopridia ja imidaklopridia tehoaineina sisältäviä sumutteita. Liljakukon kannan luontaisia säätelijöitä ovat ainakin Tetrastichus setifer, Lemophagus errabundus, Lemophagus pulcher, Meigenia simplex, Meigenia uncinata, Mesochorus lilioceriphilus ja Diaparsis jucunda.


title: Rosan elämää

text: Rosan elämää ("Livet enligt Rosa") on ruotsalainen nuorille suunnattu televisiosarja. Sarjaa kuvattiin vuonna 2005. Sarjan jaksoja on julkaistu DVD:lle. Vuonna 2007 siitä tehtiin elokuva "". Elokuvassa Rosaa näyttelevä Anna Ryrberg on siinä 15-vuotias. Sarjassa hän oli 13–14-vuotias. Elokuvaa ei ole julkaistu Suomessa. Sarjaa on esittänyt Yle TV2 sekä YLE FST5.


title: Rosan elämää

text: Ohjelma perustuu Johan Unengen ja Måns Gahrtonin kirjoihin, jotka tunnetaan myös Eva & Adam -kirjoistaan.


title: Rosan elämää

text: Rosa on 13-vuotias tyttö, jonka unelma on tulla pop-tähdeksi. Rosan vanhemmat ovat eronneet, ja hän asuu äitinsä luona. Rosalla on isosisko Blenda, jolla on riitaa äidin kanssa. Rosa oli aluksi kuuluisan laulajan Diegon fani.


title: Eye N’ I

text: Henrik Blomqvist (tunnetaan taiteilijanimellään Eye N' I, s. 16. kesäkuuta 1976 Tukholma) on ruotsalainen hip hop -artisti. Hän aloitti räppäämään Point Blank Poetics -ryhmässä 11-12 vuoden iässä. Hän on uskonnoltaan rastafari.


title: Eye N’ I

text: Eye N' I on räpännyt Petterin kanssa tämän "Bananrepubliken" -albumin "Saker och Ting", "Rulla Med Oss" ja "Såklart" -kappaleilla. Toistaiseksi Eye N' I on julkaissut vain yhden "Radiorevolution" -nimisen studioalbumin ja siltä on julkaistu yksi single: "Höger, Vänster".


title: Nikon FE

text: Nikon FE on japanilaisen Nippon Kogaku K. K.:n (vuodesta 1988 Nikon Corporation) valmistama kinofilmikoon järjestelmäkamera. Kameraa julkaistiin vuonna 1978, ja sitä valmistettiin vuoteen 1983 saakka.


title: Nikon FE

text: Kameran metallinen runko pohjautuu vuotta aiemmin julkaistuun rinnakkaismalliin, Nikon FM:ään. Molemmat kuuluvat 1970-luvulla yleistyneiden kompaktikokoisten järjestelmäkameroiden luokkaan ja ovatkin pienempiä kuin useimmat Nikonin aiemmat järjestelmäkamerat. Nikon FE korvasi aiemman Nikkormat EL-2 -mallin. Nikon FE:n seuraaja oli vuonna 1983 julkaistu Nikon FE2. Nikon FM:n ja FE:n käyttämä runkokonstruktio osoittautui pitkäikaiseksi, sillä Nikon valmisti kameroita samalla konstruktiolla vuoteen 2006 saakka.


title: Nikon FE

text: Kamerassa on vain manuaalinen tarkennus. Kamera käyttää Nikon F -objektiivikiinnitystä, ja siihen sopivatkin käytännössä kaikki Nikonin vuoden 1959 jälkeen valmistamat objektiivit. Filminsiirto on manuaalinen, mutta lisävarusteena kameraan oli saatavana erillinen moottoriviritin.


title: Nikon FE

text: Kameran suljin on elektronisesti ohjattu, pystysuunnassa liikkuva metalliverhosuljin. Käytettävissä on standardivalotusajat kahdeksasta sekunnista 1/1000 sekuntiin. Lisäksi kamerassa on 1/90 sekunnin mekaaninen valotusaika, minkä ansiosta kameraa on mahdollista käyttää myös ilman paristoja. Valotuksen mittaus ei tällöin kuitenkaan toimi.


title: Nikon FE

text: Kamerassa on kahta piifotodiodia hyödyntävä valotuksenmittausjärjestelmä, joka mittaa valotuksen objektiivin läpi (TTL) täydellä aukolla. Käytössä on aukon esivalintaan perustuva valotus joko automaattisena tai manuaalisena.


title: Nikon FE

text: Kamerassa ei ole kiinteää salamalaitetta, mutta siinä on standardisoitu ISO-salamakenkä ulkoista salamalaitetta varten. Käytettävissä oleva salamatäsmäysaika on 1/125 sekuntia.


title: Restinga

text: Restinga on kasvillisuustyyppi, jota tavataan Brasilian rannikon hiekkaisilla ja suolapitoisilla mailla, joista suuri osa on jäänyt rantojen rakennusten alle. Yli 90 % restingasta on jo tuhottu. Hyvin kehittynyttä restingaa on esimerkiksi Rio de Janeiron lähellä Cabo Frion ja Búzioksen alueilla.


title: Restinga

text: Koillisrannikolla ja Atlantin rannikolla on restinga-alueilla erilainen kasvisto. Atlantin rannikon restingasta on jäljellä kolme eristynyttä aluetta. Siellä on uhanalaisia kasveja, ja yksi sammakkoeläinlaji ("Aparasphenodon brunoi"), yksi lintulaji (rintavyömuura) ja yksi nisäkäslaji (saukon sukuinen neotropiikinsaukko "Lontra longicaudis") ovat sukupuuton partaalla.


title: Restinga

text: Koillisrannkolla kalastajakylien laajeneminen uhkaa restinga-alueita. Siellä restingan lajisto on lähempänä Amazonian sademetsien eliöstöä. Alueella on paljon lintuja ja lepakoita sekä "Callithrix"-suvun apinoita.


title: Raouf Gabsi

text: Raouf Gabsi (s. 23. helmikuuta 1984) on tunisialainen jalkapalloilija, pelipaikaltaan hyökkääjä. Hän edustaa tällä hetkellä Ligue Professionnelle 1:ssä pelaavaa Jendouba Sportia. Gabsi on aikaisemmin edustanut Espérancea ja CA Bizertinia.


title: Pietro Perugino

text: Pietro Perugino (noin 1448–1523) oli italialainen taidemaalari. Hän oli Umbrian koulukunnan johtava maalari renessanssin aikana. Hän oli ensimmäisiä italialaisia taiteilijoita, jotka tekivät öljyvärimaalauksia.


title: Pietro Perugino

text: Perugino syntyi Umbriassa lähellä Perugian kaupunkia. Hän opiskeli Firenzessä, palasi Perugiaan, ja hänet kutsuttiin sieltä Roomaan osallistumaan Sikstuksen kappelin koristeluun. Pietro Peruginon oppilaista kuuluisin oli Rafael.


title: Warnachar

text: Warnachar tai Warnachar II (k. 627) oli Austrasian major domus 612–617 ja Burgundin major domus vuosina 617–626.


title: Warnachar

text: Warnachar toimi alaikäisen Burgundin kuninkaan Teoderik II:n neuvonantajana, ja kun Teoderik II nousi myös Austrasian valtaistuimelle, nimitettiin Warnachar Austrasian major domukseksi. Teoderikin kuoltua 613 Warnachar tuki aluksi tämän aviotonta poikaa Sigebert II:ta ja Sigebertin taustalla olevaa Teoderikin vaikutusvaltaista isoäitiä Brunhildea. Warnachar sai kuitenkin selville itseään koskevan murha-aikeen ja liittoutui Teoderikin vanhan vihollisen, Neustrian kuninkaan Klotar II:n kanssa. Myös muut Austrasian ylimykset olivat jo saaneet tarpeekseen Brunhilden vallanhimosta ja pyysivät Klotarin apuun. Brunhilde joutui pakenemaan Burgundiin, jossa hänet kuitenkin luovutettiin Klotarille, joka surmautti iäkkään leskikuningattaren. Klotar antoi Warnacharille palkinnoksi Burgundin major domuksen viran vuonna 617. Warnachar hallitsi siitä lähtien Burgundia yksinvaltiaan tavoin, ja vuonna 626 tai 627 hän kutsui koolle piispainkokouksen. Warnacharin kuoltua Klotar ei nimittänyt hänelle seuraajaa.


title: Swarovski Optik

text: Swarovski Optik on vuonna 1949 perustettu itävaltalainen optiikan valmistaja. Se valmistaa lähinnä kiikareita, kaukoputkia ja tähtäimiä luonnontarkkailuun ja metsästykseen, mutta myös muille valmistajille linssejä. Sen päämaja sijaitsee Tirolin osavaltiossa Itävallassa ja se kuuluu Swarovski-konserniin.


title: Swarovski Optik

text: Yritys on myös aktiivisesti mukana erilaisissa luonnonsuojelu- ja ennallistamishankkeissa.


title: Swarovski Optik

text: Swarovski Optikin perusti vuonna 1949 Wilhelm Swarovski, Swarovskin perustajan Daniel Swarovskin poika.


title: Swarovski Optik

text: Wilhelm oli amatööri-astronomi ja erittäin kiinnostunut optiikasta. Hän teki jo 1930-luvulla innovatiivisia kokeiluja prisman hiontaan ja valmistukseen liittyvissä menetelmissä. Hän käytti isänsä yhtiössä saamiansa kokemuksia lasin valmistuksesta ja pinnoisteista, uuteen korkea-tarkkuuksisen kiikarin valmistamiseen. Optisella osastolla jossa hän valmisti ensimmäisen 6x30 kiikarinsa, perustettiin hänen toiveestaan vuonna 1945 isänsä yhtiöön. Tuotantotilat kävivät kuitenkin nopeasti liian pieneksi, joten vuonna 1949 Wilhelmin johtama 150 työntekijän optinen osastosta perustettiin oma yhtiö, Swarovski Optik KG, joka toimi Swarovskin alaisuudessa ja sen tilat olivat viiden kilometrin päässä Swarovskin Absamin pääkonttorista. Vielä samana vuonna aloitettiin Habicht 7x42 -kiikareiden sarjatuotanto.


title: Swarovski Optik

text: Habicht 7x42 -kiikaria seurasi myöhemmin vielä monta mallia ja ensimmäiset kiikaritähtäimet tehtiin vuonna 1959. Kaukoputkien valmistus aloitettiin vuonna 1967, maailman ensimmäinen kumipinnoitteen kiikari tuli tuotantoon 1971 ja 1976 maailman ensimmäinen kiikaritähtäin, jossa oli vaimenettu rekyylistä johtuvaa silmiin kohdistuvaa voimaa. Myöhemmin ilmestyi jo klassikoiksi muodostuneita tuotteita kuten 1990-luvulla EL-kiikarit, jotka olivat myös maailman ensimmäiset joissa oli mahdollisuus täyteen käden ympärysotteeseen. Yhdysvaltalainen Field & Stream -lehti valitsi sen vuosikymmenen tuotteeksi. Vuonna 2002 ilmestyi uudet ATS/STS 80 -kaukoputket. Niitä pidetään yleisesti yhtenä tämän hetken parhaimmista kaukoputkista.


title: Swarovski Optik

text: Swarovski Optik ja sen tuotteet ovat saanet useita palkintoja ja tunnustuksia. Viimeisimpinä muun muassa:


title: Rescue Me (Hanna Pakarisen kappale)

text: Rescue Me on Hanna Pakarisen neljännen studioalbumin, "Love In A Million Shades", neljäs single. Se kuultiin ensimmäisen kerran 27. huhtikuuta 2009 The Voicen "Ensireaktio" -osiossa.


title: Wendellin stoori

text: Wendellin stoori on Luke Wilsonin ja hänen veljensä Andrew Wilsonin ohjaama elokuva, joka esitettiin ensimmäisen kerran South by Southwest -elokuvafestivaaleilla 2005. Elokuvan käsikirjoitus on Luke Wilsonin, joka myös näyttelee elokuvan pääosassa. Muita elokuvan keskeisiä hahmoja esittävät Luken veli Owen Wilson, Eva Mendes, Eddie Griffin, Kris Kristofferson, Harry Dean Stanton, Seymour Cassel ja Will Ferrell.


title: Dizzee Rascal

text: Dylan Kwabena Mills (s. 1. lokakuuta 1985 Lontoo, Englanti), taiteilijanimeltään Dizzee Rascal, on brittiläinen rap/grime -artisti, sanoittaja ja tuottaja.


title: Dizzee Rascal

text: Mills syntyi Itä-Lontoossa Bowin -kaupunginosassa. Hänen isänsä kuoli hänen ollessa nuori ja hänen ghanalaistaustainen äiti kasvatti hänet. Hänen äitinä oli kaksissa töissä ja he kävivät kirkossa sunnuntaisin. Mills oli neljässä eri "secondary schoolissa". Mills sai eräältä opettajaltaan lisänimen: "Rascal". Mills oli tuohon aikaan pahantekijä. Hän mm. tappeli opettajien kanssa ja varasteli autoja. Viidennessä koulussa Poplarin -kaupunginosassa sijaitsevassa Langdon Park secondary school hän kiinnostui musiikista. Hänen musiikinopettajansa herra Smith opetti häntä tekemään musiikkia tietokoneella. Millsin äiti oli myös iloinen poikansa puolesta ja osti tälle omat musiikki- ja nauhoituslaitteet.


title: Dizzee Rascal

text: Opittuaan ammatti DJ:ksi Mills nauhoitti ensimmäisen "I Luv U" -nimisen singlensä. Voitettuaan "best newcomer MC" -palkinnon hän uudelleen nauhoitti kyseisen singlensä ja julkaisi sen julkisesti. Nyt Mills on julkaissut neljä studioalbumia: "Boy in da Corner", "Showtime", "Maths + English" ja "Tongue N' Cheek"


title: Trend Micro

text: Trend Micro Incorporated on vuonna 1988 perustettu tietoturvaratkaisuja tarjoava japanilainen yritys, jonka päämaja on Tokiossa. Yhtiöllä on yli 5200 työntekijää, ja vuonna 2012 sen liikevaihto oli 1,2 miljardia yhdysvaltain dollaria.


Kansainvälinen yleissopimus siirtotyöläisten ja heidän perheenjäsentensä oikeuksista on Yhdistyneiden kansakuntien sopimus siirtotyöntekijöiden ja heidän perheenjäsentensä ihmisoikeuksista. Sopimus hyväksyttiin 18. joulukuuta 1990 ja se astui kansainvälisesti voimaan 1. heinäkuuta 2003.


title: Kansainvälinen yleissopimus siirtotyöläisten ja heidän perheenjäsentensä oikeuksista

text: Sopimuksen mukaan siirtotyö tarkoittaa, että ihminen on aikeissa työskennellä, työskentelee tai on työskennellyt korvausta vastaan valtiossa, jonka kansalaisuutta hänellä ei ole. Muissa yhteyksissä siirtotyö tarkoittaa ihmisen työskentelyä valtiossa, johon ei asetu pysyvästi asumaan.


text: Siirtotyöntekijän ja hänen perheenjäsentensä ihmisoikeuksia koskien sopimus velvoittaa muun muassa seuraavasti:Sopimuksen päämääränä on saada siirtotyöntekijälle yhdenveroinen kohtelu muiden työntekijöiden kanssa. Sopimuksen mukaan laillinen siirtolainen on oikeutettu laajempaan turvaan, kuin siirtolainen ilman dokumentteja, mutta se painottaa, että kaikilla siirtolaisilla on ihmisoikeudet, liikkui hän papereitten kanssa tai ilman.


text: Sopimus pyrkii eliminoimaan hämärät liiketoimet siirtolaisuuden ympäriltä ja kehottaa valtioita toimimaan harhaanjohtavaa informaatiota vastaan, joka saa ihmiset lähtemään matkaan ilman papereita ja kehottaa rankaisemaan ilman dokumentteja liikkuvien siirtolaisten välittäjiä ja työnantajia.


text: Sopimukseen sisältyy oma valvontamekanismi.


text: Ilman valtion kansalaisuutta työskentelevät työntekijät ovat erittäin huonosti kohdeltu työntekijäryhmä, sillä työntekijöiden vastaanottajavaltio ei usein tunnusta ja suojele monia heitä koskevia ihmisoikeuksia, vaikka se tunnustaisi ja suojelisi samoja ihmisoikeuksia niiden kohdalla, joille se on myöntänyt valtion kansalaisuuden. Esimerkiksi valtiossa voimassa olevan työlainsäädännön kiertäminen ja mitätöiminen siirtotyöntekijöiden kohdalla on yleistä.


text: Ihmisoikeuksien toteuttamisen parantamiseksi YK:n yleiskokouksessa hyväksyttiin yleissopimus kaikkien siirtotyöläisten ja heidän perheenjäsentensä oikeuksien suojelusta. Yleissopimuksessa määritellään siirtolaisten perusoikeudet ilman maantieteellisiä, sukupuoleen tai ikään liittyviä rajoituksia. Sopimus hyväksyttiin 18. joulukuuta 1990 Yhdysvaltain New Yorkissa ja se astui kansainvälisesti voimaan 1. heinäkuuta 2003, kun sen oli ottanut käyttöön 20 jäsenvaltiota.


text: Valtiot, joihin saapuu enemmän siirtotyöntekijöitä, kuin valtiosta lähtee ulkomaille, ovat olleet haluttomia allekirjoittamaan sopimusta, koska se asettaa niin lailliset kuin laittomatkin työntekijät tasavertaiseen asemaan. Kansainvälinen siirtolaisjärjestö, Kansainvälinen työjärjestö ILO, Punainen Risti, ihmisoikeus- ja kansalaisjärjestöt ovat aktiivisesti ajaneet sopimuksen ratifiointia.


text: Siirtolaisia vastaanottavat länsimaat eivät ole ratifioineet sopimusta, vaikka valtaosa siirtolaisista elää Euroopassa ja Pohjois- Amerikassa. Muutkaan paljon työntekijöitä vastaanottavat valtiot, kuten Australia, Persianlahden Arabimaat ja Intia, eivät ole ratifioineet sopimusta.


text: Useimmat sopimusmaista ovat siirtolaisten lähtömaita kuten Meksiko, Marokko ja Filippiinit. Näille maille sopimuksen tavoitteena on suojella ulkomailla asuvia kansalaisia. Filippiineillä sopimus allekirjoitettiin sen jälkeen kun useita maan kansalaisia oli kohdeltu ala-arvoisesti ulkomailla. Nämä maat toimivat myös siirtolaisten läpikulku- ja kohdemaina ja sopimuksen mukaisesti kaikkien maiden pitää suojella yhtä lailla maassaan toimivia siirtolaisia.


text: Vuonna 2004 kansanedustaja Rosa Meriläinen (vihr.) teki eduskunnassa kirjallisen kysymyksen siitä, miksi Suomi ei ole vieläkään liittynyt sopimukseen. Suomen ulkoministeri Erkki Tuomioja (sdp) vastasi, että Suomi harkitsi 1990-luvun alussa lausuntokierroksen jälkeen liittymistä. Sopimusta ei Tuomiojan mukaan allekirjoitettu, koska sitä pidettiin monin paikoin puutteellisena. Siirtotyöläisen käsite ei hänen mukaansa erityisen hyvin vastaa "nykyistä ajattelua maahanmuuton perusteista ja maahanmuuttajien asemasta". Sopimus kattaa Tuomiojan mukaan siirtotyöläisten oikeudet liian laajasti ja yksityiskohtaisesti, esimerkiksi oikeuden elämään ja kiellon kiduttaa ihmistä, mikä on päällekkäistä muiden Suomea sitovien kansainvälisten ihmisoikeussopimusten kanssa. Ihmisoikeudet koskevat Tuomiojan mukaan yleisesti kaikkia "valtion oikeudenkäyttöpiiriin" kuuluvia, joten sopimuksen ei hänen mukaansa "tuo merkittävää lisäarvoa siirtotyöläisten ihmisoikeuksien toteutumiselle".


text: Sopimus sisältää valtioiden välisiä velvoitteita oikeudenmukaisen siirtolaishallinnon luomisesta. Koska ihmisoikeudet ovat yksilön oikeuksia, voivat sellaiset säännökset olla Tuomiojan mielestä "ihmisoikeusvelvoitteiden kohdentumista hämärtäviä". Tuomioja perusteli, että "muutkaan EU-maat eivät ole sopimukseen liittyneet". Hän kuitenkin myönsi, että "voi olla aiheellista pohtia", olisiko "erillisellä [sopimukseen sisältyvän valvontamekanismin kaltaisella] valvontamekanismilla siirtotyöläisten oikeuksia vahvistava vaikutus". Tuomiojan mukaan "ulkomaalaisten oikeuksien toteutuminen on [kuitenkin jo] säännöllisesti esillä Suomen ihmisoikeuksiin perustuvan raportoinnin yhteydessä".


text: Tuomiojan mukaan ulkoministeriön tarkoitus oli lähiaikoina [vuonna 2004] käynnistää lausuntokierros siitä, tulisiko Suomen harkita sopimuksen ottamista käyttöön, koska se on tullut hiljattain voimaan.


text: Maaliskuussa 2011 Suomen ammattiliittojen keskusjärjestöt Akava, SAK ja STTK ilmoittivat ulkoministeriölle kannattavansa sopimuksen voimaansaattamista. Niiden mukaan voimaansaattamiselle "ei ole esteitä, sillä Suomen lainsäädäntö vastaa jo nyt pääosiltaan yleissopimusta. Sopimuksen voimaansaattaminen olisi kuitenkin tärkeää, sillä siten Suomi toisi esiin ulkomaisten työntekijöiden oikeudet ja parantaisi heidän asemaansa Suomessa. Laittamalla sopimuksen voimaan Suomi ilmaisisi myös tukensa YK:n työlle.


text: Vuonna 2017 Chile, Egypti, Filippiinit, Guatemala, Honduras, Indonesia, Mosambik, Uruguai ja Venezuela kehottivat YK:n ihmisoikeuksien "Yleismaailmallisessa määräaikaistarkastelussa" Suomea maasta riippuen joko saattamaan sopimuksen voimaan tai harkitsemaan voimaansaattamista tai jatkamaan voimaanlaittamisen harkitsemista. Uruguai kehotti myös tunnustamaan sopimusta valvovan komitean toimivallan. Bangladesh kehotti yleisemmin jatkamaan jatkamaan etenkin siirtotyöntekijöiden syrjinnän vastaisia toimia. Suomen hallitus (sosiaali- ja terveysministeri Pirkko Mattila (ps.) ilmoitti, että Juha Sipilän hallitus on päättänyt olla ottamatta sopimusta käyttöön.


title: Kemian historia

text: Kemian historia ulottuu yli 6 000 vuoden taakse. Tällöin Egyptissä ja Kaksoisvirranmaassa opittiin käyttämään kuparia ja lyijyä. Egyptiläisten käyttämiä kemikaalireseptejä löytyy muun muassa roomalaiselta Plinius vanhemmalta, jonka mukaan egyptiläiset olisivat käyttäneet hienostuneita kemiallisia tekniikoita 2 000 vuotta ennen ajanlaskumme alkua.


title: Kemian historia

text: Ensimmäisiä käytettyjä metalleja ei tarvinnut eristää malmista, sillä ne esiintyivät puhtaina, kuten kulta, hopea ja kupari. Myös rautaa esiintyy puhtaana meteoriiteissa. Kuparia ja lyijyä alettiin käyttää Egyptissä ja Mesopotamiassa noin vuonna 4000 eaa. Noin tuhat vuotta myöhemmin opittiin tuottamaan pronssia. Varhaisimmat polttouunit ovat noin vuodelta 3000 eaa. Näillä pystyttiin tekemään astiat lujemmiksi ja vähemmän huokoisiksi. Lasin suurempi tuotanto alkoi 1350 eaa.


title: Kemian historia

text: Varhaisimmat luolamaalaukset tehtiin luonnon malmeista valmistetuilla pigmenteillä. Egyptiläiset kehittivät ensimmäisen kemiallisesti valmistetun pigmenttiaineen kuumentamalla lyijykarbonaattia synnyttäen mönjää (PbO). Egyptiläiset valmistivat myös kosmeettisia aineita kemiallisten reaktioiden avulla.


title: Kemian historia

text: Ensimmäisen tunnetun maailman kaikki aineet selittävä teorian mukaan kaikki koostuu perussubstanssista. Babyloniaset uskoivat sen olevan vesi. Joonia oli filosofisen ajattelun synnyinaluetta ja siellä vaikutti useampi merkittävä filosofi: Thales Miletoslainen, Anaksimandros, Anaksimenes ja Herakleitos. Heidän tavoitteena oli maailmankaikkeuden materialistinen selitys, joka ei pohjautuisi yliluonnollisiin ilmiöihin. Thaleen (585 eaa.) mukaan kaiken perussubstanssi oli vesi: kaikki luonnon prosessit muuttivat vettä toisiksi aineiksi. Anaksimandroksen (555 eaa.) mielestä kaiken aineen perusta oli primitiivinen aine "rajaton". Anaksimenes (n. 535 eaa.) hylkäsi Anaksimandroksen teorian ja oletti perussubstanssin olevan vesihöyry. Herakleitos (500 eaa.) väitti, että tuli oli kaiken aineen perusta.


title: Kemian historia

text: Läntisen Kreikan merkittäviä filosofeja ovat mm. Pythagoras ja Parmenides. Pythagoralaiset pyrki selittämään maailmaa matemaattisin keinoin. Parmenides esitti, että totuutta tulisi etsiä pelkästään järjen avulla ja hylätä havainnot. 400–luvulla vaikutti Empedokles, joka todisti ilman olevan ainetta: hän asetti kartion muotoisen onton astian, jonka kärjessä oli reikä, pohja edellä veteen peittäen reiän, jolloin vesi ei siirtynyt kartioon. Empedokles esitti, että aineet koostuivat neljästä alkuaineesta: maasta, ilmasta, tulesta ja vedestä.


title: Kemian historia

text: Manner-Kreikassa 400–luvun alussa Anaksagoras esitti jokaisen aineen sisältävän hieman jokaista muuta ainetta. Ensimmäiset kirjoitukset varsinaisesta atomiteoriasta ovat Demokritoksen kirjoituksia vuosien 460–370 eaa. väliltä. Demokritos oli Leukippoksen oppilas. Demokritos väitti aineen koostuvan jakamattomista atomeista (, jakamaton). Tässä teoriassa atomit olivat eri asennoissa toisiinsa nähden, mikä johti eri aineiden ominaisuuksiin. Platon liitti pythagoralaisten kehittämät säännölliset monitahokkaat Empedoklen neljään alkuaineeseen.


title: Kemian historia

text: Tieteen historian merkittävin filosofi on kuitenkin Aristoteles. Aristoteles laajensi Empedoklen ajatuksen neljästä alkuaineesta: Aristoteleen mukaan alkuaineet pystyivät muuttumaan toisiksi, ne kaikki koostuivat perusaineesta ("proto hyle") ja kaikkeen aineeseen liittyy "muoto", joka aiheuttaa aineiden ominaisuudet. Demokritos oli väittänyt atomien liikkuvan tyhjiössä, mutta Aristoteles kumosi väitteen väittämällä liikkeen olevan aineen luonteenomaista taipumusta. Aristoteles myös päätteli, että tyhjiötä ei ole olemassa: hänen mukaan maahan putoavan kappaleen nopeus on verrannollinen sen massaan, ja koska vedessä putoaminen hidastui, hän oletti putoamisnopeuden olevan verrannollinen väliaineen vastukseen. Tyhjiössä ei olisi vastusta, joten se putoaisi äärettömällä nopeudella, mikä olisi mahdotonta. Aristoteleen ajatukset olivat suosittuja aina 1500–luvulle saakka ja vaikuttivat mm. alkemisteihin.


title: Kemian historia

text: Hellenistisellä kaudella Theofrastos lajitteli kiviä niiden ominaisuuksien (väri, kovuus, kuumennettaessa tapahtuvat muutokset). Straton oli kokeellisten havaintojen edelläkävijä: hän todisti kokeellisesti, että ilmassa oli hiukkasia, jotka pystyivät liikkumaan lähemmäksi tai kauemmaksi toisistaan. Epikurolaiset toivat Demokritoksen atomiteorian jälleen esille Aristoteleen jälkeen. Ensimmäiset kemialliset kokeet tehtiin Aleksandriassa: kokeiden tarkoituksena oli valmistaa kultaa toisista aineista, ja tämä johti alkemian syntymiseen.


title: Kemian historia

text: Alkemian perusta on Aleksandriassa, ensimmäiset todisteet yrityksistä kullan valmistamiseksi löytyvät ennen ajanlaskumme alkua: Tukholman papyrus sisältää tietoja kullan sekoittamisesta kupariin ja jalokivien jäljittelystä. On myös löydetty tietoja kullan käyttämisestä päällysteenä: esine valmistettiin kultaseoksesta, joka kuumennettiin yhdessä rauta(II)sulfaatin, alunan ja suolan kanssa. Syntyneet hapot liuottivat pinnan vähemmän jalot metallit, ja pintaan jäi puhdasta kultaa. Silloisen uskomuksen mukaan kulta oli metallien elämänkaaren lopullinen täydellisyys, ja egyptiläisten taito tehdä puhdasta kultaa teki vaikutuksen kreikkalaisiin filosofeihin. Aleksandrialaiset kehittivät mm. kerotakiksen, jolla erotettiin metalleja toisistaan, tislauksen sekä kreikkalaisen tulen. Aleksandrialainen alkemia päättyi vuonna 390 sen kirjaston ja museon tuhoon kristittyjen hyökätessä.


title: Kemian historia

text: Aleksandrian jälkeen uusi alkemian kehitys tapahtui islamilaisessa maailmassa. Vuonna 762 kalifi al-Mansur perusti Bagdadin, joka oli islamilaisen maailman uusi pääkaupunki. Bagdadin Viisauden talossa käännettiin useita alkemiaa käsitteleviä aleksandrialaisia kirjoituksia arabiaksi. Islamilaisen maailman suurimpana alkemistina pidetään Jābir ibn Hayyānia. Alan tutkijoita 800-luvulla olivat myös Al-Kindi ja Al-Razi. Islamilaisen alkemian perusideana oli aineiden transmutaatio, jossa aineet muuttuivat toisiksi: vähemmän jaloa metallia oli käsiteltävä viisasten kivellä. Toinen merkittävä ajatus oli rikki-elohopeateoria. Islamilaisen alkemian saavutuksia ovat muun muassa uusien liuottimien sekä aineiden luokittelun kehittäminen. Monet termit kuten "alkoholi" ja "algebra" ovat peräisin arabian kielestä.


title: Kemian historia

text: Alkemiaa ja kullan valmistusta harjoitettiin myös Kiinassa: taolaisuuden oppien mukaan kulta tulkittiin kuolemattomuuden piirteeksi ja kullasta voisi valmistaa kuolemattomuuden antavia lääkkeitä. Sanan alkemia alkuperä voi olla myös kiinan kielessä, jossa sana "kim" tarkoittaa "kemiaa". Tästä taas arabialaiset muodostivat oman sanansa "al-kimiya", käännettynä "viisasten kivi". Myöhemmin 900–luvulla kiinalaiset keksivät ruudin.


title: Kemian historia

text: Arabialaisten alkemiaa koskevien kirjoitusten ensimmäiset latinankieliset käännökset ovat 1100–luvulta. 1200–luvulla alkemia pääsi ensimmäisen kerran eurooppalaisiin ensyklopedioihin, jossa hyväksyttiin Aristotelen elementit ja arabien rikki-elohopeateoria. Samaan aikaan, kun alkemian harjoittaminen yleistyi euroopassa, parani tislauksen toteuttaminen: nesteitä imevien suolojen käyttö aloitettiin ja Taddeus Alderotti otti käyttöön jäähdyttimet 1200–luvulla. Melko pian eurooppalaisessa alkemiassa yleistyi ajatus, että aineet koostuivat viidestä aineesta, uutena aineena mukaan tuli ennen vain taivaalla ollut aine, jota alettiin kutsua kvintessenssiksi. Alkoholi, jolla oli lääketieteellisiä ominaisuuksia, oli viinin kvintessenssi eli keskeinen piirre. Alkoholi oli myös ensimmäinen orgaaninen liuotin. Toinen merkittävä kehitys oli vihtrillien käyttö: niiden avulla opittiin valmistamaan epäorgaanisia liuottimia, kuten rikkihappoa ja typpihappoa ja jopa kullan liuottavaa kuningasvettä.


title: Kemian historia

text: Eurooppalaisen alkemian kehitys johti useiden aineiden keksimiseen, joilla oli lääketieteellisiä sovelluksia. 1500–luvulla tämä osa-alue alkemiasta voimistui ja sitä alettiin kutsua iatrokemiaksi. Paracelsus oli tämän alan johtava harjoittaja. Hän keskittyi lääkkeiden tuottamiseen. Hän lisäsi myös rikki-elohopeateoriaan kolmannen elementin, suolan, joka oli reaktiossa jäljelle jäänyt aines.


title: Kemian historia

text: 1500- ja 1600-luvun vaihteessa alkemia muuttui entistä mystisemmäksi, ja useat kirjat sisälsivät vain kuvia kemiallisista prosesseista. Alkemiaa pidettiin tieteenä, jolla selvitetään kaikkien asioiden olennaisin osa. Kullan puhdistamiseen käytettiin tänä aikana muun muassa antimonisulfidia, joka reagoi kultaseoksen epäjaloihin metalleihin muodostaen sulfideja seoksen pinnalle. Sulfidit pystyttiin kuorimaan ja vapaa antimoni voitiin kuumentaa pois.


title: Kemian historia

text: Alkemian mainetta pilasivat kuitenkin monet huijarit. Ensimmäiset maininnat huijareista ovat islamilaisen alkemian ajalta: huijari valmisti jauhetusta kullasta, puuhiilestä, jauhosta ja liimasta hauleja, jotka hän myi valepukuisena apteekkarille. Myöhemmin huijari meni sulttaanin palatsiin esittämään, kuinka hän pystyi valmistamaan kultaa aineista, jotka pyysi sulttaanilta ja joihin kuuluivat myös hänen tekemänsä haulit. Lopulta astiassa oli vain kultaa, kun kaikkia tarvittavia aineita oli kuumennettu. Kemisti Georg Honauer määrättiin hirtettäväksi lehtikullalla päällystetyssä hirttopuussa hänen saatuaan suuret määrät rautaa transmutatoitavaksi mutta epäonnistuttuaan raudan muuttamisessa kullaksi. Muita käytettyjä huijauskeinoja on muun muassa kullan maalaminen maalilla, joka liukeni liuottimeen.


title: Kemian historia

text: Noin vuonna 300 Zosimos kirjoitti 28-osaisen alkemiaa koskevan kirjan. Kirja on symbolistinen ja sisältää paljon hämäräperäistä tekstiä. Monet varhaiset kirjoitukset sisältävät paljon kuvia, kuten ouroboroksia. Muita käytettyjä symboleja on mm. aineiden kuolema, joka viittaa aineen erottamiseen toisesta aineesta, kuten kuparin poistoon kullasta. Islamilaisen alkemian suurimpana teoksena pidetään Jabiriaanista Corpusta.


title: Kemian historia

text: Noin vuonna 1450 kehitettiin painotekniikka, jonka asiosta 1450–1500 painettiin noin 40 000 kirjaa, enemmän kuin tuhannen vuoden aikana yhteensä. 1500–luvulla julkaistiin muutamia kemiaa koskevia kirjoja, joissa käsiteltiin mm. tislaamista ja mineralogiaa. 1600–luvulla kirjat olivat symbolisia ja sisälsivät paljon kuvia kemiallisista prosesseista, osa reaktioista oli piilotettu tarinan muotoon. Ensimmäinen todellinen kemian oppikirja oli Andreas Libabiuksen "Alchymia", joka julkaistiin 1597.


title: Kemian historia

text:
1600–luvulla valtaa pitivät iatrokemistit. Johann Glauber kehitti parempia uuneja, mutta hänet tunnetaan parhaiten epäorgaanisten happojen ja suolojen valmistuksesta. Häntä pidetään myös teollisuuskemian edelläkävijänä, sillä hän valmisti suuria määriä suola- ja typpihappoa myyden niitä. Natriumsulfaatin dekahydraatti tunnetaan nimellä glaubersuola, ja se oli 1600–luvulla merkittävä lääkeaine.
Jan Baptist van Helmont oli kvantitatiivisen tutkimuksen edelläkävijä. Hän keksi, että metallin liuetessa happoon metalli "piiloutuu" happoon, mutta sen saa myöhemmin takaisin. Hän kehitti idean, että transmutaatiota ei tapahdu metallin saostaessa toisen metallin liuoksesta. Hän hylkäsi entiset opit aineesta ja esitti veden olevan kaikkien aineiden perusosa. van Helmont perusteli ajatuksensa tunnetulla kokeellaan: hän kasteli pajua, jonka massa oli aluksi 5 naulaa, viiden vuoden sade- ja tislatulla vedellä. Paju oli ruukussa, jossa oli 200 naulaa multaa. Viiden vuoden jälkeen pajun massa oli 169 naulaa ja mullan lähes sama kuin aluksi: tästä hän päätteli veden muuttuneen aineeksi (vaikka todellisuudessa massan lisäys johtuu hiilidioksidista). Ironista on se, että hän oli ensimmäinen ihminen, joka käytti termiä kaasu: hänen polttaessa 62 naulaa hiiltä syntyi vain 1 naula tuhkaa, joten lopun oli muututtava kaasuksi.


title: Kemian historia

text: Robert Boyle osoitti, että palaminen ei hajota aineita alkuaineiksi, sillä puun palaessa retortissa syntyy monia eri aineita, mutta avoimessa astiassa vain tuhkaa ja nokea. Hän uskoi eri aineiden koostuvan samoista perushiukkasista ("korpuskulit") ja alkuaineiden olevan näiden ryhmittymiä. Hänen teoriansa ei saanut aikanaan kannatusta, sillä hänen teoriansa ei esittänyt uutta alkuaineluetteloa Aristoteleen neljälle elementille. Boyle otti Robert Hooken assistentikseen, ja he selvittivät tyhjiön ominaisuuksia. Nämä kokeet johtivat lopulta Boylen lain keksimiseen. Boyle huomasi, että ilmassa helposti syttyvät aineet eivät syttyneet tyhjiössä, mutta syttyivät, kun sinne päästettiin ilmaa. Toisaalta hän huomasi, että ruuti syttyi tyhjiössä. Hän erotti myös vedyn liuottamalla rautaa laimeaan suola- tai rikkihappoon ja keräsi reaktiossa syntyneen kaasun alassuin olevaan astiaan.


title: Kemian historia

text: Varsinaisen palamisteorian esitti ensimmäisen kerran John Mayow. Hän huomasi palamisen, hengityksen ja metallien kalsinnoin yhteyden. Hän poltti kynttilää suljetussa tilassa ja totesi, että sen sammumisen jälkeen tilassa ei syttynyt mikään normaalisti palava aine, kuten rikki. Mayow esitti ilman (sekä ruudin) sisältävän "nitroilmahenkeä", joka ylläpitää palamista ja hengitystä.


title: Kemian historia

text: 1669 Johann Becher ehdotti, että kappaleet koostuvat ilmasta, vedestä ja kolmesta erilaisesta maasta: palaminen oli taas "terra pinguen", rasvaisen maan, poistumista aineesta. Vuonna 1703 Georg Stahl korvasi terra pinguen "flogistonilla" (, palanut). Flogistonin poistuminen oli palamista ja tuotteet olivat alkuperäisiä aineita ilman flogistonia. Flogiston-teoria selitti myös miksi palamista ei tapahtunut tyhjiössä: ilma absorboi flogistonin ja toisaalta, kun palaminen päättyy, on ilma kylläinen flogistonista. Flogiston-teoria ei selittänyt, miksi metallien massa kasvoi kalsinoinnissa, mutta 1700–luvulla kemistit eivät pohjautuneet kvantitaaviseen tieteeseen. Myöhemmin flogistonin massan oletettiin olevan negatiivinen. Flogiston-teorian ehkä merkittävin vastustaja oli Hermann Boerhaave. Boerhaave vastusti aineiden koostumista eri osista, sillä hän ei pystynyt kokeellisesti hajottamaan elohopeaa tai lyijyä.


title: Kemian historia

text: Vuonna 1718 Étienne François Geoffroy loi ensimmäisen affiniteettitaulukon. Affiniteettitaulukot pyrkivät tiivistämään silloista kemian tietoutta, käytännössä ne esittivät substituutioreaktiota. Torbern Bergman julkaisi 1775 kattavamman affiniteettitaulukon, jossa oli kaksi taulukkojoukkoa, jossa ensimmäisessä oli matalassa ja toisessa korkeassa lämpötilassa tapahtuvia reaktioita.


title: Kemian historia

text: Pneumaattinen kemia tarkoittaa kaasujen tutkimusta. Suurin pneumaattisen kemian kehittäjä oli Stephen Hales, joka kehitti laitteen, jolla pystyi keräämään kaasuja. Tällä laitteistolla Hales mittasi kaasujen määriä, mutta ei tutkinut niiden ominaisuuksia. Joseph Black todisti kaasun olevan erillinen entiteetti. Black kuumensi magnesiumkarbonaattia, jolloin keräysastiaan tiivistyi vähän vettä, joten oli synnyttävä myös muuta ainetta, sitoutunutta ilmaa. Joseph Priestley huomasi, että sitoutunut ilma, hiilidioksidi, ei pidä yllä palamista ja että sen pystyi sekoittamaan veteen, jolloin syntyi soodavettä, hiilihappoa. Hän sai kerättyä useita typen oksideja Halesin laitteistolla. Henry Cavendish valmisti ensimmäisen kerran vetyä 1776 ja nimesi sen "metalleista syntyneeksi palavaksi ilmaksi".


title: Kemian historia

text: Priestley kuumensi linssin avulla elohopeaoksidia, jolloin se hajosi elohopeaksi ja hapeksi. Silloisen teorian mukaan elohopea oli menettänyt flogistoninsa elohopeaoksidissa, eikä sen olisi pitänyt hajota. Hän nimesi syntyneen kaasun deflogistoituneeksi ilmaksi. Hän huomasi myös vesikasvien tuottavan samaa ainetta. Carl Wilhelm Scheele antoi kaliumsulfidin reagoida ilman kanssa, jolloin syntyi ilmaa kevyempää ainetta, jonka hän nimesi pilaantuneeksi ilmaksi mutta joka myöhemmin sai nimen typpi.


title: Kemian historia

text: Vuonna 1781 Cavendish huomasi, että kun sytytettiin seos, joka sisälsi "palavaa ilmaa" (vetyä) ja palavan ilman (vedyn) ja tavallista ilmaa suhteessa 2,02:1, syntyi vettä. Myöhemmin Cavendish huomasi, että samalla syntyi hieman typpihappoa ja että reagensseissa oli myös hieman reaktioon osallistumatonta kaasua, joka todettiin 1800–luvulla argoniksi.


title: Kemian historia

text: Modernin kemian isänä pidetään Antoine Lavoisieria ja hänen tekemää työtänsä. 1760–luvulla Levoisier osoitti, että vesi ei muuttunut maaksi: van Helmont oli aikaisemmin kokeillaan ehdottanut, että tislatun veden haihtuessa syntyy kiinteää ainetta. Lavoisier osoitti, että syntyvä kiinteä aine oli tislausastiasta liuennutta materiaalia.


title: Kemian historia

text: Vuonna 1772 Lavoisier aloitti palamisen tutkimisen. Lavoisier ja muutamat muut tiedeakatemian jäsenet osoittivat timantin menettävän massaansa, jos sitä kuumennettiin retortissa, mutta ei menettänyt massaansa, jos astiassa ei ollut ilmaa. Lavoisier osoitti, että fosforin ja rikin palaminen vaati ilmaa ja että palamistuotteen massa oli suurempi kuin alkuperäisen näytteen. Toisaalta Louis-Bernard Guyton de Morveau oli osoittanut, että kalsinoinnissa metallien paino nousi, mikä selitettiin flogistonteorian avulla. Lavoisier toisti de Morveaun kokeita ja pelksti lyijyoksidia puuhiilen kanssa, jolloin hän keräsi suuren määrän kaasua. Lavoisier kehitti myöhemmin teorian, että palamisessa ja kalsinoinnissa ilmaa sitoutuu palavaan aineeseen ja aineen pelkistyessä ilma vapautuu aineesta.


title: Kemian historia

text: Lavoisier osoitti, että sinetöidyn retortin paino ei lisääntynyt, kun sen sisällä olevaa tinanäytettä kuumennettiin ja sen annettiin jäähtyä. Kun sinetöinti poistettiin, ilma sitoutui näytteeseen, mutta sitä sitoutui vähemmän kuin jos retortissa olisi ollut tyhjiö. Näin Lavoisier osoitti, että vain osa ilmasta sitoutuu tinaan. Vuonna 1774 Lavoisier punnitsi tietyn määrän elohopeaa retorttiin, joka yhdistettiin elohopea-altaaseen. Reportin elohopeaa kuumennettiin lähes kiehumispisteessään 12 päivän ajan, eikä elohopeakalkin määrä ei kasvanut tämän jälkeen. Laitteisto jäähdytettiin, jolloin huomattiin, että laitteiston ilman määrä oli vähentynyt viiteen kuudesosaan. Kun elohopean kalkkia kuumennettiin, syntyi saman verran ilmaa kuin edellisessä kokeessa oli menetetty. Myöhemmin hän osoitti, että sama ilmiö tapahtui fosforin, rikin ja hiilen palamisreaktiossa. Levoisier nimesi tämän aineen "principe oxygine"ksi, myöhemmin "oxigène" (, suomeksi happi), koska palamistuotteiden vesiliuokset olivat happamia. Lavoisier korvasi tällä aineella flogistonin.


title: Kemian historia

text: Lavoisier'n teorian ongelma oli kuitenkin, mistä palava ilma syntyi metallien reagoidessa hapon kanssa, kun flogiston-teorian mukaan metalli oli kalkin ja flogistoinin yhdiste. Ratkaisuksi tuli, että kalkit eivät olleet alkuaineita, vaan koostuivat useista alkuaineista: Lavoisier muodosti vettä yhdistämällä vetyä ja happea, ja valmistunutta vettä hän pudotti kuumalle raudalle. Tällöin hän sai metallin kalkkia ja vetyä.


title: Kemian historia

text: 1787 Lavoisier ja muut tiedeyhteisön jäsenet julkaisivat "Méthode de Nomenclature Chimique"n, joka uudisti kemian nimistöä: esimerkiksi metallien kalkeista tuli oksideja, vihtriiliöljystä rikkihappoa, rikkihapon ja rikkihapokkeen suoloista sulfaatteja ja sulfiitteja. 1789 Lavoisier kirjoitti kirjan "Traité Élémentaire de Chimie" (), jonka merkitystä kemialle on verrattu Isaac Newtonin Principian merkitykseen mekaniikalle. Traitéssa kerrottiin kaasuista, palamisesta, hapoista, suoloista ja instrumenttien käytöstä. Lavoisier otti käyttöön alkuaineen käsitteen: aineita, joita ei ole jaettu pienenmpiin osiin, ovat alkuaineita. Myöhemmin osa Lavoisierin esittämistä väittämistä kumottiin, kuten että hapon on sisällettävä happea. Traitéssa Lavoisier esitti ensimmäisen kerran aineen häviämättömyyden lain, aineita ei voitu hävittää eikä luoda. Lavoisier teloitettiin 1794.


title: Sully Erna

text: Salvatore Paul ”Sully” Erna (s. 7. helmikuuta 1968 Lawrence, Massachusetts) on metalliyhtye Godsmackin laulaja ja laulujentekijä. Hän soittaa myös kitaraa ja rumpuja sekä albumeilla että livenä. Vuonna 2006 hänet äänestettiin 50 parhaan metallilaulajan joukkoon sijalle 47.


title: Sully Erna

text: Erna alkoi soittaa rumpuja kolmivuotiaana. Hänen isänsä, Paul Erna, soitti trumpettia ja harjoitteli kellarissa, missä pojalla oli tapana nukkua tyhjässä kitarakotelossa. Hänen isoisänsä isä oli tunnettu sisilialainen säveltäjä. 11-vuotiaana Erna huomasi, että hänestä oli helpompaa oppia soittamaan kuunnellen musiikkia kuin suoraan paperilta. Hän päätti lopettaa oppituntinsa ja istui kotona harjoitellen Aerosmithin, Led Zeppelinin ja Motörheadin levyjen avulla.


title: Sully Erna

text: Vuonna 1993 Erna sai ensimmäisen levysopimuksensa yhdessä Strip Mind -nimisen yhtyeen kanssa. Heidän esikoisalbuminsa "What’s in Your Mouth" myi alle 50 000 kappaletta ja yhtye hajosi pian levytyksen jälkeen. Tämän jälkeen Erna kuului myös yhtyeisiin Meliah Rage ja The Fighting Cocks ennen kuin päätti perustaa uuden yhtyeen, jossa toimisi itse laulajana. Tämän idean pohjalta kehittyi metalliyhtye Godsmack. Yhtyeen konserteissa Erna soittaa myös välillä kitaraa, bongoja sekä rumpuja ja tavallisesti käy yhtyeen rumpalin Shannon Larkinin kanssa rumpukamppailun, josta on tullut konserttien kohokohta. Hän on myös taitava huuliharpun soittaja, mikä käy ilmi Godsmackin kappaleella ”Shine Down”.


title: Sully Erna

text: Erna on myös pyrkinyt auttamaan paikallisia musiikkipiirejä. Huhtikuussa 2005 hän osallistui New Hampshiren bändien taistoon, jossa voittaja sai mahdollisuuden nauhoittaa demon Ernan studiossa Kaliforniassa.


title: Etapit 1–11 Italian ympäriajossa 2009

text: Italian ympäriajon 2009 etappien 1–11 tulokset:


title: Dustin Byfuglien

text: Dustin Ray Byfuglien (s. 27. maaliskuuta 1985 Minneapolis, Minnesota) on yhdysvaltalainen ammattilaisjääkiekkoilija ja Stanley Cup -voittaja. Hän on pelipaikaltaan puolustaja, mutta hän on pelannut urallaan myös hyökkääjänä. Byfuglien edustaa NHL-seura Winnipeg Jetsiä. Hän on yksi NHL:än painavimmista pelaajista.


title: Dustin Byfuglien

text: Kaudet 2002–2005 Byfuglien pelasi WHL-juniorisarjassa Brandon Wheat Kingsissä ja Prince George Cougarsissa. Chicago Blackhawks varasi puolustajana junioriaikoinaan pelanneen Byfuglienin .


title: Dustin Byfuglien

text: Byfuglien siirtyi Chicagon organisaatioon kaudeksi , mutta pelasi pääosin Chicagon farmijoukkue Norfolk Admiralsissa. Hän pelasi Norfolkissa suurimman osan kahdesta ensimmäisestä kaudestaan. Byfuglien valittiin keväällä 2007 AHL:n kakkostähdistökentälliseen.


title: Dustin Byfuglien

text: Kaudella Byfuglien pääsi Chicagon vakiokokoonpanoon ja oli Chicagon viidenneksi paras pistemies. Chicagossa Byfuglien siirrettiin pelaamaan hyökkääjän paikalle, ja hänestä kehittyi yksi NHL:n vahvimmista voimahyökkääjistä. Kausi päättyi Chicagon Stanley Cup -juhliin, kun joukkue voitti Philadelphia Flyersin finaaleissa. Byfuglien teki pudotuspeleissä 11 maalia 22 ottelussa. Hänen maaleistaan peräti viisi oli ottelun voittomaaleja.


title: Dustin Byfuglien

text: Hyvistä pudotuspeleistä huolimatta Chicago kauppasi Byfuglienin kauden jälkeen. Chicagon pelaajabudjetti oli nousemassa liian suureksi kaudelle , ja se oli ylittämässä NHL:n määrittelemää palkkakattoa. Byfuglien kaupattiin Atlanta Thrashersiin kesäkuussa 2010. Byfuglienin lisäksi kaupassa Atlantaan siirtyivät Brent Sopel, Ben Eager ja Akim Aliu. Chicago sai kaupassa Marty Reasonerin, Jeremy Morinin, Joey Crabbin ja ensimmäisen sekä toisen kierroksen varausvuoron .


title: Dustin Byfuglien

text: Kauden 2010–2011 aikana Atlanta Thrashers ja Byfuglien solmivat viiden vuoden jatkosopimuksen, jonka kokonaisarvo oli 26 miljoonaa dollaria.


title: Sebastián Abreu

text: Washington Sebastián Abreu Gallo eli Sebastián Abreu (s. 17. lokakuuta 1976 Minas, Uruguay) on uruguaylainen jalkapalloilija. Hän edustaa espanjalaista Real Sociedadia, joka pelaa Espanjan korkeimmalla sarjatasolla Primera Divisiónissa.


title: Sebastián Abreu

text: Abreu aloitti ammattilaisuransa uruguaylaisessa Defensor Sportingissa vuonna 1996. Tämän jälkeen hän on edustanut 17 muuta eri seuraa, suurimmaksi osaksi Meksikossa, jossa hän on pelannut Cruz Azulin riveissä 43 ottelua ja Dorados de Sinaloassa 34 ottelua. Hän on edustanut myös 43 ottelun verran argentiinalaista Lorenzo Almagroa.


title: Sebastián Abreu

text: Debyyttinsä Uruguayn maajoukkueessa Abreu teki 17. heinäkuuta 1996 Kiinaa vastaan. Abreu on edustanut Uruguayta myös vuoden 2002 MM-kisoissa.


title: Better Off Alone

text: Better Off Alone voi tarkoittaa ainakin seuraavia:


title: Brent Seabrook

text: Brent Seabrook (s. 20. huhtikuuta 1985 Richmond, Brittiläinen Kolumbia) on kanadalainen jääkiekkoilija. Seabrook pelasi WHL-junioriliigaa Lethbridge Hurricanesin joukkueessa ja siirtyi sieltä Medicine Hat Tigersiin. Hän teki 42 pistettä kaudella 2002–2003 ja Chicago Blackhawks varasi Seabrookin vuoden 2003 varaustilaisuudessa. Ensiksi Seabrook pelasi Norfolk Admiralsissa, silloisessa Chicagon AHL-joukkueessa vain kolme ottelua ja hänet nostettiin heti Chicago Blackhawksin riveihin. Hän teki tulokkaana 5 maalia ja 32 pistettä kaudella . Kaudella Seabrook teki jälleen 32 pistettä ja teki 9 maalia, mikä on hänen henkilökohtainen maaliennätyksensä. Seabrook muodostaa pakkiparin Duncan Keithin kanssa.


title: Brent Seabrook

text: Seabrook voitti kaudella Chicagossa Stanley Cupin. Seabrook voitti myös kaudella Stanley Cupin Chicagossa.


title: Brent Seabrook

text: Seabrook on edustanut Kanadan jääkiekkomaajoukkuetta kaksi kertaa junioreiden MM-kisoissa. Vuonna 2004 hän teki 3 pistettä Suomessa pidetyissä kisoissa, joissa he olivat hopealla häviten Yhdysvalloille 3–4. Vuonna 2005 Seabrook teki jälleen kolme pistettä ja hän auttoi joukkuettaan kaatamaan Venäjän finaalissa 6–1. Aikuisten kisoissa Seabrook teki debyyttinsä vuonna 2006 Latviassa pidetyissä maailmanmestaruuskilpailuissa. Seabrook oli mukana Kanadan jääkiekkomaajoukkueen olympiakultajoukkueessa Vancouverissa 2010.


title: Livigno

text: Livigno (lombardiaksi ja ) on kunta Sondrion maakunnassa Lombardian alueella Pohjois-Italiassa. Kunnan pinta-ala on 227 neliökilometriä ja asukkaita siellä on runsaat 6 000. Kunnan asukkaita kutsutaan italiaksi nimellä "livignaschi".


title: Livigno

text: Kulkuyhteydet Livignoon ovat kehnot, sillä paikkakunnalle johtaa kolme vuoristotietä ja niistäkin yksi on ainoastaan kesäisin käytössä. Ympärivuotisista teistä toinen tulee Sveitsin puolelta.


title: Livigno

text: Kuntaan kuuluu Trepallen kylä, joka sijaitsee yli kahden kilometrin korkeudessa ja on näin ollen korkeimmalla sijaitseva pysyvästi asutettu taajama Euroopan alueella.


title: Livigno

text: Livigno on ollut 1500-luvulta saakka verovapaa alue, sillä aikaisemmin paikkakunnalle pääsi talviaikaan vain Sveitsin kautta. Verovapaudella pyrittiin tukemaan alueen elinkeinoja ja pitämään Livigno asutettuna. Livigno on nykyisin suosittu ostosmatkailukohde, sillä siellä myydään esimerkiksi edullisia juomia.


title: Livigno

text: Livigno on myös hiihtomatkakohde, mutta siellä hiihtokausi kestää vain marraskuusta toukokuuhun. Tavallisesti kausi on Alpeilla pitempi.


title: Livigno

text: Livignon väkiluvun kehitys vuodesta 1861 vuoteen 2009:


title: Livigno

text: Livignon suojeluspyhimys on Natività di Maria.


title: Defensor Sporting Club

text:
Defensor Sporting Club on montevideolainen jalkapalloseura. Seura perustettiin 15. maaliskuuta 1913. Seura on voittanut Uruguayn mestaruuden neljästi: 1976, 1987, 1991, 2008. Copa Libertadoresissa Defensor Sporting on parhaimmillaan ollut välierissä 2007 sekä Copa Sudamericanassa samana vuonna välierissä.
Seuralla on myös toimintaa koripallossa.


title: Bollklubben Öja-73

text: Öja-73, viralliselta nimeltään Bollklubben Öja-73, on jalkapalloseura Kokkolasta. Sen edustusjoukkue pelasi kaudella 2009 Kolmosessa.


title: Bollklubben Öja-73

text: Öja-73 perustettiin vuonna 1973. Seura voitti heti ensimmäisellä kaudellaan V-divisioonan lohkonsa nousten IV-divisioonaan. Se pelasi näillä kahdella sarjatasolla vuoteen 1995 saakka lukuun ottamatta kautta 1985, jonka seura pelasi VI-divisioonassa.


title: Bollklubben Öja-73

text: Öja-73 pelasi ensimmäisen kerran Kolmosessa kaudella 1996. Seura voitti Kolmosen lohkonsa kaudella 2001 nousten Kakkoseen. Seuraavalla kaudella se sijoittui Kakkosen lohkossaan kuudenneksi, mutta putosi kaudella 2003 takaisin Kolmoseen, jossa on siitä lähtien pelannut.


title: Bollklubben Öja-73

text: Öja-73:n kakkosjoukkue aloitti toimintansa vuonna 1991. Joukkue on pelannut viitos- ja kuutosdivisioonassa.


title: Bollklubben Öja-73

text: Seuralla on myös junioritoimintaa.


title: Kris Versteeg

text: Kristopher Royce ”Kris” Versteeg (s. 13. toukokuuta 1986 Lethbridge, Alberta, Kanada) on kanadalainen ammattilaisjääkiekkoilija, joka edustaa NHL-seura Calgary Flamesia. Hän on pelannut NHL-urallaan lisäksi Toronto Maple Leafsissa, Philadelphia Flyersissa, Florida Panthersissa, Chicago Blackhawksissa, Carolina Hurricanesissa ja Los Angeles Kingsissa. Hän on voittanut urallaan kaksi Stanley Cupia.


title: Kris Versteeg

text: Versteeg pelasi kaudet 2002–2006 WHL-juniorisarjassa Lethbridge Hurricanesissa, Kamloops Blazersissa ja Red Deer Rebelsissä. Boston Bruins varasi Versteegin . Kauden 2005–2006 jälkeen hän teki try-out-sopimuksen AHL-joukkue Providence Bruinsin kanssa ja pelasi lopulta siellä 13 ottelua. Kesällä 2006 Versteeg teki kolmen vuoden tulokassopimuksen Bostoniin.


title: Kris Versteeg

text: Versteeg pelasi kauden 2006–2007 Bostonin farmissa Providencessä, kunnes hänet kaupattiin 43 pelin jälkeen Chicago Blackhawksiin vaihdossa Brandon Bochenskiin. Loppukauden Versteeg pelasi Chicagon farmiseurassa Norfolk Admiralsissa. Kaudella 2007–2008 Versteeg pelasi pääosin Chicagon farmijoukkue Rockford IceHogsissa, mutta hän pelasi myös 13 ottelua Chicagossa tehden tehopisteet 2+2. Kaudella 2008–2009 Versteeg pelasi ensimmäisen kokonaisen täyden kautensa NHL:ssä. Hän teki runkosarjassa 22 maalia ja 53 pistettä ja oli kauden päätteeksi ehdolla vuoden tulokkaaksi, Calder Memorial Trophyn saajaksi.


title: Kris Versteeg

text: Kaudella 2009–2010 Versteeg voitti uransa ensimmäisen Stanley Cupin. Hän ylitti toisen kerran urallaan 20 maalin rajan, kun hän iski 20 maalia runkosarjassa. Pudotuspeleissä hän teki kuusi maalia, joista kaksi oli ottelun voittomaaleja. Kauden jälkeen Chicago joutui kuitenkin myymään pelaajiaan. Joukkueen pelaajabudjetti oli nousemassa yli NHL:n määrämän palkkakaton, kun sen avainpelaajien Patrick Kanen, Jonathan Toewsin ja Duncan Keithin monivuotiset sopimukset astuivat voimaan kaudeksi 2010–2011. Versteeg kaupattiin Toronto Maple Leafsiin yhdessä Bill Sweattin kanssa. Chicago sai kaupassa Viktor Stålbergin, Philippe Paradisin ja Christoper DiDomenicon.


title: Kris Versteeg

text: Versteeg ei pelannut kautta 2010–2011 loppuun Maple Leafsissa, sillä hänet kaupattiin helmikuussa 2011 Philadelphia Flyersiin, joka antoi vaihdossa ensimmäisen ja kolmannen kierroksen varausoikeuden .


title: Kris Versteeg

text: Kauden 2010–2011 jälkeen heinäkuun 1. päivä Versteeg kaupattiin Philadelphiasta Florida Panthersiin. Flyers sai kaupassa vastineeksi Floridan toisen kierroksen varausvuoron vuodelle 2012 tai 2013, ja San Josen kolmannen kierroksen varauksen vuodelle 2012, jonka Panthers oli saanut aikaisemmin. Hän oli kaudella 2011–2012 joukkueensa kolmanneksi paras pistemies sekä toiseksi paras maalintekijä tehtyään 54 tehopistettä, 23 maalia ja 31 syöttöpistettä, 71 runkosarjaottelussa sekä viisi tehopistettä, kolme maalia ja kaksi syöttöpistettä, seitsemässä pudotuspeliottelussa. Heinäkuussa 2012 Versteeg teki Floridan kanssa nelivuotisen jatkosopimuksen.


title: Kris Versteeg

text: Työsulun lyhentämällä NHL-kaudella 2012–2013 loukkaantumiset (ensin rinta- ja myöhemmin polvivamma) rajoittivat hänen kautensa kymmeneen otteluun. Marraskuussa 2013 hän siirtyi kesken kauden 2013–2014 takaisin Chicago Blackhawksiin pelaajakaupassa, jossa Chicago sai hänen lisäkseen Philippe Lefebvren ja jossa Florida sai vaihdossa Jimmy Hayesin sekä Dylan Olsenin.


title: Kris Versteeg

text: Versteegin nuorempi veli Mitch pelaa puolustajana Heilbronner Falkenin joukkueessa Saksan toiseksi korkeimmalla sarjatasolla DEL 2:ssa.


title: Kokkolan Palloseura

text: Kokkolan Palloseura-62 eli KPS on jalkapalloseura Kokkolasta.


title: Kokkolan Palloseura

text:
Kokkolan Palloseura perustettiin vuonna 1962. Seuran edustusjoukkue pelasi ensimmäisen kautensa 1963 nousten heti aluesarjasta maakuntasarjaan. Vuosina 1966–1969 KPS pelasi Suomisarjassa, jonka jälkeen kuusi kautta II-divisioonassa. Kausilla 1976–1979 seura pelasi Suomen toiseksi korkeimmalla sarjatasolla, I-divisioonassa. Pelattuaan seuraavat kaksi kautta II-divisioonassa se palasi vielä kesäksi 1982 ykkösdivisioonaan. Tämän jälkeen joukkue pelasi Kakkosessa ja Kolmosessa. Viimeisen kautensa KPS:n miesten edustusjoukkue pelasi Kolmosessa 2005. Tämän jälkeen sarjapaikka luovutettiin Kokkolan Palloveikoille ja edelleen FC Kipparit seuralle, joka lopetti toimintansa myöhemmin.
KPS:n miesten joukkue perustettiin uudelleen 2011.Seuralla on myös junioritoimintaa.


title: Kokkolan Palloseura

text: KPS:n naisten joukkue pelasi kaudella 2011 II-divisioonassa. Seuralla on runsaasti kasvatteja, jotka ovat jossakin vaiheessa pelanneet A- tai nuorten maajoukkueissa. Tällä hetkellä maajoukkueissa ovat Katri Nokso-Koivisto (Wolfsburg), Laura Kivistö (HJK) ja Saku-Pekka Sahlgren (HJK). Miika Koppinen pelaa Norjan pääsarjassa Tromsössä.


title: Richard Leakey

text: Richard Erskine Frere Leakey (s. 19. joulukuuta 1944 Nairobi, Kenia) on kenialainen paleoantropologi, luonnonsuojelija ja poliitikko. Leakey tutki noin vuosikymmenen ajan Koobi Foraa, josta löytyi runsaasti homininien fossiileja, muun muassa lähes täydellinen "Homo erectus" -yksilön luuranko. Hän on myös johtanut Kenian kansallismuseoiden ja luonnonsuojelun virastoja sekä toiminut Kenian parlamentissa.


title: Richard Leakey

text: Richard Leakey syntyi Nairobissa vuonna 1944. Hänen vanhempansa olivat antropologit Louis ja Mary Leakey, jotka olivat Ison hautavajoaman arkeologisten tutkimuksten uranuurtajia. Richard Leakey on Colin Leakeyn nuorempi veli.


title: Richard Leakey

text: Richard Leakey löysi ensimmäisen fossiilinsa kuusivuotiaana. Hän oli kuitenkin esihistoriallisia eläimiä kiinnostuneempi elävistä eläimistä. Hän ei halunnutkaan seurata vanhempiensa jalanjälkiä ja alkoi kerätä eläimiä ja luurankoja tutkimuslaitoksille ja aloitti yrityksen, joka vei matkailijoita valokuvasafareille.


title: Richard Leakey

text: Leakey oli vielä alaikäinen, kun hän lähti vanhempiensa entisen kollegan kanssa Natronjärvelle Kenian ja Tansanian rajaseudulle. Leakey piti yllätykseensä kokemuksesta, mutta koska hänellä ei ollut akateemista taustaa, hän sai vain hyvin vähän ansioita retkikunnan löydöksistä. Leakey lähti Englantiin jatkamaan koultuustaan, mutta vaikeuksien takia hän palasi Keniaan, jossa hän työskenteli Kenian kansallismuseossa.


title: Richard Leakey

text: Leakey liittyi vuonna 1967 Omojoen laaksoon tehtyyn tutkimusmatkaan, jonka aikana hän huomasi Koobi Foran alueen Turkanajärven rannalla. Leakey uskoi, että sieltä voisi löytyä paljon fossiileja. Palattuaan tutkimusretkeltä hän sai National Geographic Societyltä rahoituksen omia kaivauksiansa varten. Kenialaisen fossiilien keräilijöiden avustuksenna Leakey löysi Turkanajärven rannoilta laajan fossiilialueen. Ryhmä löysi vuosikymmenen aikana noin 400 homininifossiilia.


title: Richard Leakey

text: Leakey toimi 1968–1989 National Museums of Kenya -viraston johdossa. Hän oli vasta 25-vuotias, kun hän aloitti viraston johtajana. Leakeyllä diagnosoitiin vuoden sisällä terminaalivaiheen munuaissairaus, ja hänelle annettiin kymmenen vuotta elinaikaa. Tauti paheni, ja hän sai veljeltään Philipiltä munuaisen. Sitä seurasi seuraavan kuukauden aikana hylkimisreaktio, johon annetut lääkkeet puolestaan heikensivät hänen immuunijärjestelmää. Leakey oli kuolla keuhkojen tulehdukseen.


title: Richard Leakey

text: Leakey jatkoi 1970-luvulla työtään kaivauksilla. Niissä löydettiin vuonna 1972 lähes kokonainen "Homo habilis" -kallo ja vuonna 1975 "Homo erectus" -kallo. Leakey teki tietokirjailija Roger Lewinin kanssa löydöistään teokset "Ihmisen synty" ("Origins", 1977) ja "People of the Lake" (1978). Niissä Leakey esitti kiistellysti, että kolme miljoonaa vuotta esiintyi samaan aikaan kolme hominilajia, "Homo habilis", "Australopithecus africanus" ja "Australopithecus boisei". Leakeyn mukaan "Australopithecus"-lajit kuolivat ja "H. habilis" kehittyi "Homo sapiensin" suoraksi esi-isäksi "H. erectukseksi". Leakey jatkoi teorioidensa kehittämistä teoksessa "Ihmisen jäljillä" ("The Making of Mankind", 1981).


title: Richard Leakey

text: Leakeyn ryhmä löysi vuonna 1984 Turkanan pojaksi nimetyn lähes täydellisen nuoren "H. erectus" -yksilön luurangon. Leakey kuvasi löydön merkitystä teoksessansa "Origins Reconsidered" (1992). Vuonna 1985 puolestaan kaivettiin esille aiemmin tuntemattoman "Australopithecus aethiopicus" -lajin kallo.


title: Richard Leakey

text: Kenian presidentti Daniel Arap Moi valitsi Leakeyn vuonna 1989 Kenya Wildlife Servicen johtoon. Kansallismueoiden johtajana hän oli nostanut sen kansainväliseksi tutkimuskeskukseksi. Kenya Wildlife Servicessä Leakey pyrki pelastamaan Kenian vaikeuksissa olevan luonnonsuojelualueverkoston ja taistelemaan sarvikuonojen ja norsujen laajalle levinnyttä salametsästystä vastaan. Leakey perusti aseistetun salametsästyksen vastaisen yksikön, joka sai myöhemmin luvan ampua salametsästjiä. Hän poltitutti vuonna 1989 12 tonnia takavarikoituja syöksyhampaita. Leakeyn ansiosta Kenian norsupopulaatio saatiin tasapainoitettua ja lopulta kasvamaan. Maailmanpankki järjesti tämän ansiosta virastolle lisärahoja.


title: Richard Leakey

text: Leakey sai kuitenkin paljon vihollisia toimistaan salametsästäjiä vastaan. Leakeyn ohjaama lentokone joutui onnettomuuteen vuonna 1993, ja onnettomuuden seurauksena Leakeyn molemmat jalat jouduttiin amputoimaan polven alapuolelta.. Leakey oli kokenut lentäjä, ja hän uskoi, että olettamaton konevika oli poliittisten vastustajien tekemää sabotaasia.


title: Richard Leakey

text: Leakey jatkoi onnettomuuden jälkeen Kenya Wildlife Servicessä, mutta poliittinen vastustus pakotti hänet eroamaan vuonna 1994. Seuraavana vuonna Leakey oli muiden toisinajattelijoiden kanssa perustamassa Safina-puoluetta. Hallinnolla kesti kuitenkin kaksi vuotta hyväksyä uusi puolue virallisesti. Leakey valittiin joulukuussa 1997 Safinan listoilta parlamenttiin.


title: Richard Leakey

text: Kun kansainväliset lainat laitettiin Kenialta vuonna 1999 kiinni sen hallinnon laajamittaisen korruption takia, niin presidentti Moi nimitti Leakeyn Kenian kabinettisihteeriksi siviilihallinnon johtoon. Leakey johti myös monelta eri alalta koottua ryhmää, jonka tarkoituksena oli uudelleenjärjestää Kenian hallintoa korruption kitkemiseksi. Leakey onnistui vakuuttamaan ulkomaalaiset tahot, minkä ansiosta Kenialle alettiin myöntää uudestaan lainoja. Politiikasta Leakey eläköityi vuonna 2001.


title: Richard Leakey

text: Jäätyään pois politiikasta Leakey on keskittynyt luennoimaan ja kirjoittamaan eläinten- ja ympäristönsuojelusta. Virginia Morellin kanssa hän kirjoitti toiset muistelmansa, kirjan "Wildlife Wars: My Fight to Save Africa’s Natural Treasures" (2001). Hän toimi myös Transparency Internationalin ja YK:n Great Apes Survival Projectin edustajana.


title: Richard Leakey

text: Leakey perusti 2004 WildlifeDirect-järjestön, jonka tarkoituksena on jakaa tietoa uhanalaisista lajeista ja yhdistää hyväntekijöitä suojelutoimien kanssa. Presidentti Uhuru Kenytatta pyysi vuonna 2015 Leakeya palaamaan Kenya Wildlife Serviceen puheenjohtajana. Salametsästys oli taas lisääntynyt, ja Leakey suostui palaamaan virastoon salametsästyksen kitkemiseksi.


title: Gaea Booking and Records

text: Gaea Booking & Records on tamperelainen indielevy-yhtiö ja ohjelmatoimisto, joka on osa vuonna 2005 perustettua Gaea Oy:tä. Gaea Booking aloitti toimintansa vuonna 2005 keskittyen ohjelmatuotantoon ja artistipromootioon. Vuonna 2007 toimintaa laajennettiin ja rinnalle perustettiin Gaea Records, jonka alla toimii julkaisu- ja kustannustoiminta.


title: Gaea Booking and Records

text: Gaea Records on nouseva indielevy-yhtiö, joka on ollut ehdolla vuoden indielevy-yhtiöksi ja vuoden kykyjen löytäjäksi Musiikki & Media -messuilla lokakuussa 2008. Musiikki & Media on musiikkialan ammattilaisten suurin ja tärkein tapahtuma Suomessa.


title: Gaea Booking and Records

text: Levy-yhtiölle levyttävät muiden muassa Jesse, Pintandwefall ja I Was a Teenage Satan Worshipper.


title: State of Play

text: State of Play on vuonna 2009 ensi-iltansa saanut poliittinen draamaelokuva, jonka on ohjannut Kevin Macdonald. Elokuva perustuu samannimiseen kuusiosaiseen brittiläiseen televisiosarjaan, jonka BBC One esitti ensimmäisen kerran vuonna 2003.


title: State of Play

text: Elokuvassa aiemmin läheisiä ystäviä olleet kongressiedustaja ja tutkiva journalisti kohtaavat murhatutkimuksen merkeissä.


title: Masato Uchishiba

text: Masato Uchishiba (, s. 17. kesäkuuta 1978 Kōshi, Kumamoton prefektuuri, Japani) on japanilainen judoka, kaksinkertainen olympiavoittaja.


title: Masato Uchishiba

text: Uchishiba voitti Pekingin universiadeissa 2001 kultaa 60 kg:n sarjassa. Aasian kisoissa Busanissa 2002 hän sai samassa sarjassa pronssia. Aasian mestaruuskilpailuissa Almatyssa 2004 hän sijoittui alle 66-kiloisissa viidenneksi.


title: Masato Uchishiba

text: Uchishiba voitti Ateenan olympialaisissa 2004 kultaa 66 kg:n sarjassa kukistettuaan loppuottelussa slovakialaisen Jozef Krnáčin. Kairon MM-kilpailuissa 2005 hän sai samassa painoluokassa hopeaa hävittyään loppuottelussa Brasilian João Derlylle. Vuonna 2007 hän oli voittamassa joukkuekilpailun maailmanmestaruutta Pekingissä. Pekingin olympialaisissa 2008 hän voitti toistamiseen olympiakultaa 66-kiloisissa. Loppuottelussa hän kukisti ranskalaisen Benjamin Darbelet'n.


title: Masato Uchishiba

text: Uchishiba on saavuttanut maailmancup- ja Continental Open -kilpailuissa kolme voittoa, kolme kakkossijaa ja kolme kolmossijaa. Lisäksi hän on voittanut yhden Grand Slam -kilpailun. Japanin mestaruuskilpailuissa hänellä on viisi kultaa ja neljä pronssia.


title: Kenji Itō

text: Kenji Itō () on japanilainen pelimusiikin säveltäjä. Hänet tunnetaan Squaren kehittämien "Seiken densetsu" ja "SaGa"-roolipelisarjojen musiikista.


title: Kenji Itō

text: Itō aloitti pianon soiton 4-vuotiaana. Opintojen päätyttyä hän päätti opettajansa kehotuksesta ryhtyä videopelisäveltäjäksi, ja vuodesta 1990 lähtien hän alkoi työskennellä Squarella. Ensimmäisiä hänen säveltämiään pelejä olivat "" ja "Mystic Quest". Hän vastasi myös kaikkien Super Famicomille kehitettyjen "SaGa"-pelien ("Romancing SaGa", "Romancing SaGa 2" ja "Romancing SaGa 3") sekä PlayStationille julkaistun "SaGa Frontierin" musiikista.


title: Kenji Itō

text: Itō lähti Squarelta vuonna 2001 mutta on siitä huolimatta jatkanut työskentelyä Square Enixin pelien parissa, esimerkkeinä "Children of Mana" ja "Seiken densetsu 4".


title: Choi Min-Ho

text: Choi Min-Ho (s. 18. elokuuta 1980 Gimcheon, Gyeongsangbuk-do, Korean tasavalta) on eteläkorealainen judoka, lajin olympiavoittaja ja maailmanmestari.


title: Choi Min-Ho

text: Choi saavutti alle 20-vuotiaiden MM-kilpailuissa pronssia 60 kg:n sarjassa Calissa 1998. Palma de Mallorcan universiadeissa 1999 hän saavutti samassa painoluokassa hopeaa. Aasian-mestaruuskilpailuissa Ulaanbaatarissa 2001 hän oli 60-kiloisissa niin ikään toinen hävittyään loppuottelussa iranilaiselle Masoud Haji Akhound Zadelle. Pekingin universiadeissa 2001 hän oli samassa painoluokassa kolmas.


title: Choi Min-Ho

text: Choi saavutti Busanin Aasian kisoissa 2002 pronssia alle 60-kiloisissa. Osakan MM-kilpailuissa 2003 hän voitti saman sarjan maailmanmestaruuden kukistettuaan loppuottelussa britti Craig Fallonin. Ateenan olympialaisissa 2004 hän sai 60-kiloisissa pronssia. Vuonna 2007 hän sijoittui samassa painoluokassa kolmanneksi Rio de Janeiron MM-kilpailuissa ja Kuwait Cityssä pidetyissä Aasian-mestaruuskilpailuissa. Lisäksi hän kuului kolmanneksi sijoittuneeseen Etelä-Korean joukkueeseen MM-joukkuekilpailussa Pekingissä. Pekingin olympialaisissa 2008 hän voitti kultaa 60 kg:n sarjassa kukistettuaan loppuottelussa itävaltalaisen Ludwig Paischerin. Hän sai samassa painoluokassa pronssia Kantonin Aasian kisoissa 2010. Aasian-mestaruuskilpailuissa Taškentissa 2012 hän sai 66-kiloisissa hopeaa.


title: Choi Min-Ho

text: Choi on saavuttanut maailmancupeissa ja Continental Open -kilpailuissa kaksi voittoa, yhden kakkossijan ja kolme kolmossijaa. Masters-, Grand Slam- tai Grand Prix -kilpailuissa hän on ollut kerran kolmas.


title: Hiroki Kikuta

text: Hiroki Kikuta () on japanilainen videopelimusiikin säveltäjä ja pelisuunnittelija. Hänen huomattavimpiin sävellystöihinsä lukeutuvat "Secret of Mana" ja sen jatko-osa "Seiken densetsu 3".


title: Hiroki Kikuta

text: Kikuta valmistui Kansain yliopistosta ja meni vuonna 1991 Squaren palvelukseen. Tuotettuaan äänitehosteita ensimmäiselle "Romancing SaGa" -pelille hän sävelsi musiikistaan kehutun "Secret of Manan" (Japanissa "Seiken densetsu 2"), jota seurasi toinen Super Famicomille julkaistu "Seiken densetsu" -peli, "Seiken densetsu 3". Squarella Kikuta sävelsi myös PlayStationille kehitetyn "Soukaigin" musiikin, minkä jälkeen hän lopetti yhtiössä ja perusti oman Sacnoth-nimisen pelikehitysyrityksen. Kikuta toimi käsikirjoittajana ja säveltäjänä yhtiönsä tuottamassa "Koudelka"-kauhupelissä. "Koudelkan" julkaisun jälkeen hän lopetti Sacnothin palveluksessa ja perusti Nostriliana tunnetun yhtiön.


title: Hiroki Kikuta

text: Kikutalla oli mukana useissa tehtävissä Square Enixin kiinalaisen MMORPG:n "Bukyo" kehityksessä, mutta peliä ei kuitenkaan julkaistu. Myöhemmin hän sävelsi Kenji Itōn kanssa toisen saman lajityypin pelin, vuonna 2007 julkaistun "Concerto Gaten".


title: Islamilainen käymäläkäyttäytyminen

text: Islamilainen käymäläkäyttäytyminen on islaminuskossa erityisesti määritelty säännöstö koskien henkilökohtaista hygieniaa käymälää käytettäessä. Etikettiä kutsutaan nimellä "Qadaahul Haajah".


title: Islamilainen käymäläkäyttäytyminen

text: Kätisyyskysymykset, kuten pyyhkimissäännöt, saadaan hadithista. Koraani mainitsee käymäläkäyttäytymisen ainoastaan jakeessa 5:6, jossa käsketään peseytymään käymälässä käymisen jälkeen.


title: Islamilainen käymäläkäyttäytyminen

text: Profeetta Muhammed tähdensi, että peräaukko täytyisi ulostamisen jälkeen pyyhkiä parittomalla luvulla kiviä, minkä jälkeen siirrytään toiseen paikkaan pesemään anus vedellä. Nykyään vessapaperi hyväksytään kivien korvikkeena, mutta vedellä peseminen on edelleen edellytys islamilaiseen puhtauteen.


title: Tzvi Avni

text: Tzvi Avni (; s. 2. syyskuuta 1927 Saarbrücken) on saksalaissyntyinen säveltäjä. Hän on asunut lapsuudestaan saakka Israelissa, koska joutui jättämään Saarlandin perheineen vuonna 1935. Hän opiskeli Israelissa sekä Yhdysvalloissa ja sai vuonna 2001 Israel-palkinnon. Hänen tuotantoonsa kuuluu muun muassa elektronista musiikkia, kamarimusiikkia ja orkesteriteoksia.


title: Tzvi Avni

text: Avni on sävellystyönsä ohella opettanut Jerusalemin tanssin ja musiikin Rubin-akatemiassa.


title: Ole Bischof

text: Ole Bischof (s. 27. elokuuta 1979 Reutlingen, Saksan liittotasavalta) on saksalainen judoka, lajin olympiavoittaja. Hän on kilpaillut 81 kg:n painoluokassa vuodesta 2001 lähtien.


title: Ole Bischof

text: Bischof sai pronssia Jejun universiadeissa 2003. Bukarestin EM-kilpailuissa 2004 hän sai hopeaa hävittyään loppuottelussa Kreikan Ilias Iliadisille. Rotterdamin EM-kilpailuissa 2005 hän voitti 81-kiloisten mestaruuden kukistettuaan loppuottelussa slovakialaisen Boris Novotnýn. EM-kilpailuissa Tampereella 2006 ja Belgradissa 2007 hän sijoittui viidenneksi.


title: Ole Bischof

text: Bischof voitti olympiakultaa Pekingissä 2008 kukistettuaan 81 kg:n loppuottelussa eteläkorealaisen Kim Jae-Bumin. Tbilisin EM-kilpailuissa 2009 hän sijoittui viidenneksi. Saman vuoden Rotterdamin MM-kilpailuissa hän sai pronssia. Istanbulin EM-kilpailuissa 2011 hän sijoittui niin ikään kolmanneksi.


title: Ole Bischof

text: Lontoossa 2012 Bischof sijoittui hopealle. Hän hävisi finaalissa Kimille, jonka oli neljä vuotta aiemmin voittanut Pekingissä.


title: Ole Bischof

text: Bischof on saavuttanut masters-, GP- ja Grand Slam -kilpailuissa viisi turnausvoittoa ja kolme kolmossijaa sekä maailmancupeissa ja Continental Open -kilpailuissa kaksi voittoa, kaksi kakkossijaa ja kuusi kolmossijaa. Saksan mestaruuskilpailuissa hänellä on aikuisten sarjassa kaksi kultaa, yksi hopea ja yksi pronssi.


title: Dyer Island

text: Dyer Island on saari Etelä-Afrikassa lähellä Gansbaain kaupunkia. Saari on saanut nimensä 1800-luvulla siellä asuneelta guanonkerääjältä.


title: Dyer Island

text: Dyer Islend on valkohain vankimpia elinalueita. Saarella asuu pesiviä afrikanpingviinejä, kapinmerimetsoja ja kapinsuulia sekä noin 50 000 eteläafrikkalaista turkishyljettä. Toisinaan siellä tapaa valaita ja delfiinejä. Alue on sukeltajien suosiossa.


title: Koivula ja tähdet

text: Koivula ja tähdet on suomalainen viihteellinen keskusteluohjelma, joka valmistui ja esitettiin keväällä 2000. Ohjelma esitettiin MTV3-kanavalla ja sen juontajina toimivat Pertti Koivula sekä Jope Ruonansuu.


title: Koivula ja tähdet

text: Ohjelmassa vieraili julkisuuden henkilöitä, joita Koivula ja Ruonansuu haastattelivat. Jarkko Tamminen esiintyi monessa jaksossa. Juontaja Ruonansuu esitti ohjelmassa myös imitaatioita sisältäviä sketsejä ja lauluesityksiä.


title: Koivula ja tähdet

text:
Kaija Kärkisen & Ile Kallion esittämä kappale "Aikaan oikeaan" oli ohjelman tunnusmusiikkina.
Ohjelman orkesterina toimi Kaartin Combo johtajanaan Raine Ampuja.


title: Luolaleijona

text: Luolaleijona ("Panthera leo spelaea") oli leijonan jättiläiskokoinen Euroopassa ja Siperiassa elänyt alalaji, joka kuoli sukupuuttoon noin 10 000 vuotta sitten. Luolaleijona oli suurikokoisin leijonan alalajeista.


title: Luolaleijona

text: Luolaleijona tunnetaan paitsi fossiileista, myös esihistoriallisten ihmisten luolamaalauksista. Niistä on päätelty luolaleijonan olleen anatomisesti muutoin samanlainen kuin nykyiset leijonat, mutta kasvattaneen talveksi paksun, valkoisen talviturkin. Uroksella ei myöskään ollut samanlaista harjaa kuin nykyleijonilla. Kokoa luolaleijonalta löytyi nykyisiä afrikkalaisia ja aasialaisia leijonia enemmän; pituutta sillä oli häntineen yli neljä metriä, säkäkorkeutta jopa 1,5 metriä ja painoa jopa 500 kg. Luolaleijonalla oli pitemmät jalat kuin nykyleijonalla, joten koostaan huolimatta se todennäköisesti oli liikkeissään yhtä sulava, nopea ja äänetön kuin nykyleijonat.